qundao/data-zh-poetry huggingface dataset:
闺怨·其三
作者：龚诩
朝代：明

玉容花貌日摧颓，夫婿他乡未卜归。一点妾心何所似，精金百鍊不成灰。
闺怨·其二
作者：龚诩
朝代：明

春来日日望郎归，转觉天涯信字稀。回首又惊三月暮，东风门巷柳花飞。
陈允德湄溪新咏 其一 柳塘春水
作者：龚诩
朝代：明

湄溪新水碧如苔，溪上垂杨夹岸栽。诗酒画船来住惯，眼明鸥鹭不相猜。
陈允德湄溪新咏 其二 绿荫黄鹂
作者：龚诩
朝代：明

过雨溪山古木齐，亭台清閟绿阴迷。黄莺亦似怜佳境，飞去飞来不惜啼。
陈允德湄溪新咏·柳塘春水
作者：龚诩
朝代：明

湄溪新水碧如苔，溪上垂杨夹岸栽。诗酒画船来住惯，眼明鸥鹭不相猜。过雨溪山古木齐，亭台清閟绿阴迷。黄莺亦似怜佳境，飞去飞来不惜啼。
陈安止孟东挽诗
作者：龚诩
朝代：明

幸接芳邻并早孤，如鱼同队长东吴。余岂远作逋逃客，公已高登贵显途。故里菊松三径在，归舟囊橐一钱无。澄思七十年前旧，泪眼何曾为老枯。
陈氏印溪书堂
作者：龚诩
朝代：明

印溪源委远而深，溪上书堂隐竹林。日究周情并孔思，时鸣点瑟与回琴。千之自得为师道，申国能全爱子心。举世不知慈大小，惟图厚积满籯金。
陈蒙允德东庄八景 其一 悠然处
作者：龚诩
朝代：明

采菊见南山，佳兴与心会。渊明千载馀，高情付吾辈。
陈蒙允德东庄八景 其三 清风径
作者：龚诩
朝代：明

自别东庄来，岁月易成久。披图怀此君，清风想依旧。
陈蒙允德东庄八景 其二 秋水亭
作者：龚诩
朝代：明

碧水涵秋空，幽花映奇树。茅亭四面开，是侬钓游处。
陈蒙允德东庄八景·悠然处
作者：龚诩
朝代：明

采菊见南山，佳兴与心会。渊明千载馀，高情付吾辈。碧水涵秋空，幽花映奇树。茅亭四面开，是侬钓游处。自别东庄来，岁月易成久。披图怀此君，清风想依旧。
陶子巽惠扇以诗酬之
作者：龚诩
朝代：明

昨荷缄书问起居，清风一箑意何如。报琼只有言相赠，灯火新凉好读书。
题东峰庵为王庭美赋
作者：龚诩
朝代：明

东峰境界无尘土，华扁未寒前日盟。茶话偶来留坐久，功名顿觉等閒轻。春风秋月副吟赏，夜鹤晓猿无怨声。主人焚香读经罢，多少青莲南海情。
题写竹赠陈九我
作者：龚诩
朝代：明

记得淇园带雨移，春风又见长孙枝。夜来月映南州榻，一段高情孰许知。邂逅相逢酒一樽，清风明月满柴门。长安道上尘如海，不到江南水竹村。
题写竹赠陈九我·其一
作者：龚诩
朝代：明

记得淇园带雨移，春风又见长孙枝。夜来月映南州榻，一段高情孰许知。
题写竹赠陈九我·其二
作者：龚诩
朝代：明

邂逅相逢酒一樽，清风明月满柴门。长安道上尘如海，不到江南水竹村。
题凌贞妇卷
作者：龚诩
朝代：明

贞魂一点镇常存，肯逐飞扬岭上云。惟有嫦娥最知己，清光不惜照孤坟。
题印上人所藏赵子昂杨廉夫二公墨迹卷
作者：龚诩
朝代：明

马鞍之山殊峭拔，秀丽苍然压吴浙。暮霭朝岚耸画屏，古桧长松挺高节。岂无超然出尘土，托迹幽深守孤洁。林泉赖此增光辉，不负清风与明月。吁嗟世变罹兵戈，一时盛事随消歇。蒿莱满眼锁寒烟，牛羊就牧狐狸穴。见山有院人不知，一记惟存赵松雪。孟张属和久寂寥，脍炙幸闻仙伯铁。二公自是文场豪，墨妙词锋总奇绝。月潭何处得此卷，宝爱深逾古环玦。老夫为尔赋长歌，待补山中名胜缺。只疑二老冥冥中，抚掌相看笑粗拙。
题双松图
作者：龚诩
朝代：明

豫章楩楠中梁欐，未免匠石斤斧寻。峄阳桐梓作琴瑟，尘匣空恨无知音。何如君家两松树，饱含风露垂清阴。轮囷虽不获世用，老气自足雄山林。长空六月洒苍雪，清绝不受尘埃侵。夜来月出东山岑，影落万丈寒潭深。道人大醉发长啸，直疑惊起双龙吟。
题双鹊图
作者：龚诩
朝代：明

道人心已静，得失久忘情。寄语枝头鹊，无劳送喜声。
题叶义士讨贼鹧鸪天词后
作者：龚诩
朝代：明

为元叔季纲维绝，天狗下舐生人血。草莱随处起戈矛，人命轻如冶中雪。姑苏城东淞水南，有巍佛庐名福严。中潜秃虺二三辈，怒嘘毒气光炎炎。时逢毅哉叶君子，不是世间文墨士。智谋勇烈出万夫，竟取凶狂付殊死。一从歌罢鹧鸪天，民方帖席得安眠。至今闻者比昨日，毛发如竹犹森然。春去秋来百年久，精爽不随骸骨朽。玩寇高骈刘巨容，地下相逢忸怩否。繇来五世得贤孙，善保忠孝弘家门。人见黄河浩浩入东海，谁信发源万里来昆崙。
题听泉图
作者：龚诩
朝代：明

万竹林中一草亭，亭前漱石水泠泠。道人不是筝笆耳，静倚阑干自在听。
题周豫怡园 其一 柳堤莺韵
作者：龚诩
朝代：明

摇曳春风绿万丝，笙簧朝暮语莺儿。谁知孝子伤心处，不见停杯侧耳时。
题周豫怡园 其二 竹坞棋声
作者：龚诩
朝代：明

对客围棋万玉中，子声剥啄度春风。仙翁久出巴山橘，遗迹难忘手泽工。
题周豫怡园·柳堤莺韵
作者：龚诩
朝代：明

摇曳春风绿万丝，笙簧朝暮语莺儿。谁知孝子伤心处，不见停杯侧耳时。对客围棋万玉中，子声剥啄度春风。仙翁久出巴山橘，遗迹难忘手泽工。
题宋郑清之画双鸟为顾宗术赋
作者：龚诩
朝代：明

紫翠湖山傍，枝头闹双鸟。长忆梦中闻，西溪竹窗晓。
题宗善所藏渔父图
作者：龚诩
朝代：明

清溪清似镜新磨，照见先生白发多。自幸素无官爵累，得从渔父老烟波。
题宾月轩
作者：龚诩
朝代：明

悠悠轩中人，皎皎天上月。良宵忽邂逅，敬待两无亵。素心期共明，雅质愿同洁。但求保终始，何暇计圆缺。来亦不须迎，去亦不须别。淡交有馀情，莫与世人说。
题小画二首
作者：龚诩
朝代：明

我本林下人，城市少踪迹。有癖爱看山，时来坐磐石。山中无俗事，林下有閒人。我亦无媒者，归来愿卜邻。
题小画二首·其一
作者：龚诩
朝代：明

我本林下人，城市少踪迹。有癖爱看山，时来坐磐石。
题小画二首·其二
作者：龚诩
朝代：明

山中无俗事，林下有閒人。我亦无媒者，归来愿卜邻。
题山居读书图
作者：龚诩
朝代：明

寒泉古木山之隅，尘土不到幽人庐。清风一榻酒微醒，坦腹自读羲皇书。门径萧然寡轮鞅，易安隐约柴桑居。平生心迹许谁共，展图令我思归与。君不见诸公衮衮登云衢，车马甲第争纷如。无劳肉食已自愧，进退况复怀次且。又不见百年光景过隙驹，邯郸一梦俱成虚。彼常不足我有馀，冥鸿高举谁能拘。
题时苗留犊图
作者：龚诩
朝代：明

去官留犊记当年，争道沽廉未足贤。自已不能嫌胜已，几人归去汎空船。
题朱舍人画南轩放鹤轩壁墨竹
作者：龚诩
朝代：明

郎官归自丝纶阁，醉向高堂写林薄。修篁挺挺石苍苍，细雨濛濛烟漠漠。坐令咫尺见千里，信尔胸中有丘壑。南野老人真好奇，举酒属客要题诗。座中英彦六七辈，文彩照耀光陆离。文雄画妙两绝作，悦目洗心良可乐。吁嗟老我驽钝姿，浪迹江湖久沦落。迩来谬据西斋裀，知己岁寒欣有托。清风明月幸平分，时得吟观伴孤鹤。
题王朴庵隐居图
作者：龚诩
朝代：明

王君隐居临漆浦，物雅风淳真乐土。杖履时来看故人，沧浪日听歌渔父。尽力耕桑事衣食，饱阅诗书验今古。老夫平日荷知己，放棹频过竹梅所。琴樽动辄数日留，忘却人间有官府。忆昨别君沧浪边，东西魂梦劳相牵。时驰岁去已堪惜，物在人亡犹可怜。贤郎孝友出天性，对此遗泽号苍天。点随泪落树梢雨，声助呜咽山中泉。我今看画题一篇，含愁阁笔增悽然。无繇得与同游赏，鹤归华表知何年。
题画
作者：龚诩
朝代：明

不向东华踏软红，却来江上汎孤篷。水光山色知多少，都入先生笑咏中。
题画
作者：龚诩
朝代：明

千尺虬形矫矫，四时翠色苍苍。但见气雄林壑，不知饱阅风霜。
题画
作者：龚诩
朝代：明

每忆家山乐事多，小桥烟柳蘸晴波。只今已办归休计，问字谁当载酒过。
题画
作者：龚诩
朝代：明

生绡一幅写烟萝，燕尾蜂腰曲折多。最爱小桥杨柳外，可能容我著渔蓑。
题画
作者：龚诩
朝代：明

竹树？？过雨青，沈烟一穗绕云屏。道人无复封侯梦，自读浮丘相鹤经。
题画
作者：龚诩
朝代：明
体裁：七言绝句

竹树��过雨青，沈烟一穗绕云屏。道人无复封侯梦，自读浮丘相鹤经。
题画
作者：龚诩
朝代：明

翼然亭子面江开，亭下危矶锁碧苔。日日老翁来此钓，见潮西去见潮回。
题画小景
作者：龚诩
朝代：明

古木昼阴阴，山高流水深。翠苔磐石上，谁识坐来心。
题画梅月寄淮阴陆仲孚兼柬杜可平
作者：龚诩
朝代：明

江夜月微明，梅花瘦影横。念君千里外，多少岁寒情。
题画竹
作者：龚诩
朝代：明

渴虬迸石出，下饮清冷湍。想当挥洒处，逸兴满毫端。
题画竹石二首
作者：龚诩
朝代：明

忆移兰棹过茗溪，溪上天寒日欲西。歌罢竹枝风正急，乱云生处鹧鸪啼。霜清木落九秋天，十里寒江罩晚烟。记得故人舟泊处，钓竿生在石崖边。
题画竹石二首·其一
作者：龚诩
朝代：明

忆移兰棹过茗溪，溪上天寒日欲西。歌罢竹枝风正急，乱云生处鹧鸪啼。
题画竹石二首·其二
作者：龚诩
朝代：明

霜清木落九秋天，十里寒江罩晚烟。记得故人舟泊处，钓竿生在石崖边。
题画竹石寄马字昌沈养明
作者：龚诩
朝代：明

国风兴淇竹，易繇云介石。我思千载人，时能践其迹。武公之德不可忘，周公之辞何孔章。乃知在意不在画。无盐底须脂粉妆。马生沈生我湜籍，颇知好古循规则。椎凿不斲太古心，霜雪宁凋岁寒色。别来又见秋风凉，相思之情江水长。为书古道用相勉，愿视竹石同羹墙。
题画竹赠袁宗鲁
作者：龚诩
朝代：明

落花飞絮自纷纷，岁晚相看独此君。却忆西斋明月夜，满窗清影共论文。
题西溪书舍赠顾宗术
作者：龚诩
朝代：明

西溪高隐有馀清，最惬閒中野老情。秋夜几回来借榻，竹声清比读书声。
题西畴草堂
作者：龚诩
朝代：明

閒人无俗事，幽境有清娱。乐与禽鱼共，情随草木俱。琴樽花外席，茶笋竹间厨。世路轻肥客，相逢莫问渠。
题谢孔昭画山水和邵师圣韵
作者：龚诩
朝代：明

懒逐诸公入省台，分甘无用老岩隈。凭君说向清风道，莫放红尘到此来。
题金耑居为陈羽伯画竹居图次张观复先生韵
作者：龚诩
朝代：明

明月清风境界宽，不栽凡卉只琅玕。庭除剩有三湘意，枕簟能无六月寒。时见啄苔来缟鹤，每惊拂石舞青鸾。故人诗画俱清绝，可得频过一借看。
题阿翌写墨梅
作者：龚诩
朝代：明

翌生写梅不写迹，不用胭脂唯用墨。乃知铁石岁寒心，妆点何须事颜色。君不见牝牡骊黄付等閒，无盐应笑西施白。
风浪渔舟图为族孙以行赋
作者：龚诩
朝代：明

巨浪打翻高岸石，狂风吹折古松枝。渔郎要整丝纶钓，好待风恬浪息时。
风狗行
作者：龚诩
朝代：明

风狗风狗名为猘，舌吐涎流尾垂曳。狂奔迅走不知归，恶势横行无所忌。行人万一为渠齧，失疗死亡知必至。乡村城市一经过，谁不丁宁戒回避。白日都忘恋主心，黑夜全无防盗意。必当为人击死弃中流，帷盖终无可埋地。
饥鼠行
作者：龚诩
朝代：明

灯火乍熄初入更，饥鼠出穴啾啾鸣。齧书翻盆复倒瓮，使我频惊不成梦。狸奴徒尔誇衔蝉，但知饱食终夜眠。痴儿计拙真可笑，布被蒙头学猫叫。
马鞍山下陈氏故园
作者：龚诩
朝代：明

主翁久作黄泉客，后事无闻继者谁。奇石总为他有物，翠萍空涸旧存池。野花蜂蝶春游处，荒草牛羊晓牧时。念昔经营良不易，山灵应笑世人痴。
鹦鹉
作者：龚诩
朝代：明

身系雕笼翠羽摧，故山千里梦中回。如何性识誇灵慧，不悟能言是祸媒。
鹭
作者：龚诩
朝代：明

爱尔翩翩白雪衣，水云深处伴鸥飞。不应既出风尘表，犹有窥鱼一点机。
云山阁联
作者：龚贤
朝代：明
体裁：联

定香生寂磬；空翠滴疏棂。
多丽
作者：龚贤
朝代：明
体裁：词

忆当时，跨鹤扬州如梦。正少年、挥金结客，词场逞才争重。载佳人、泛舟箫鼓，出红桥、观者倾动。水面落花，烟中垂柳，霏霏漠漠遥天共。蜀冈远，迷楼故址，指点馀悲痛。举杯劝，新莺到也，窈窕三哢。却今日、霜髯雪鬓，见人惭愧壅肿。合归来、掩关修道，好与神仙说丹汞。屋角鸡鸣，村头犬吠，何须更觅武陵洞。蓬莱阙、寄书未答，欲把柔毫弄。姬文倘相遇，此身谩谓无用。
好事近
作者：龚贤
朝代：明
体裁：词

重逢难上难，懊恨当年轻别。谙尽相思滋味，待君来方说。不记梅花开几巡，须问枝头月。但使两身长在，有合欢时节。
念奴娇
作者：龚贤
朝代：明
体裁：词

长贫久贱，算平生、未把双眉开展。作客归来如昨日，不道雪霜头遍。割地栽花，春风俱到，粉蝶时相见。交游谢尽，自斟杯、听深浅。那顾世上浮名，堕渊加膝，翻覆须臾变。携幼咏歌新浴罢，吾爱圣门曾点。屋角青山，水边黄鹂，尽可闲消遣。传严入相，妄思量、且须免。
扁舟
作者：龚贤
朝代：明
体裁：五言律诗

扁舟当晓发，沙岸杳然空。人语蛮烟外，鸡鸣海色中。短衣曾去国，白首尚飘蓬。不读荆轲传，羞为一剑雄。
晚出燕子矶东下
作者：龚贤
朝代：明
体裁：五言律诗

江天忽无际，一舸在中流。远岫已将没，夕阳犹未收。自怜为客惯，转觉到家愁。别酒初醒处，苍烟下白鸥。
木兰花令·莫愁
作者：龚贤
朝代：明
体裁：词

莫愁本是卢家女。旧在城西湖上住。至今湖水合江天，燕子来时正烟雨。荇花蒲叶生春渚。寂寞芳魂竟何许。我来把钓坐渔矶，早晚相思希见汝。
浣溪沙
作者：龚贤
朝代：明
体裁：词

红藕花残柳叶黄。东湖水浅夜来霜。低飞拍拍野鸳鸯。可惜村头年少女。随船把柁嫁渔郎。一生踪迹托沧浪。
渔家傲·春归
作者：龚贤
朝代：明
体裁：词

昨日落花今日扫。落花扫遍人先老。又是春来添懊恼，如何好。前村沽酒青钱少。披衣日上寒窗早。梦中怕向邯郸道。又见青青窗外草。儿童道。谢家原上莺来了。
蝶恋花·初夏赠友
作者：龚贤
朝代：明
体裁：词

辜负看花开醉眼。久雨初晴，新绿满枝偏。堤上垂杨摇绮线。黄鹂飞过分明见。自展方床桃竹簟。愁是多闲，昼永人先倦。流水小桥看素练。年年吊古隋家苑。
西江月·其一
作者：龚贤
朝代：明
体裁：词

藓室木函铁盘，纸窗白月疏灯。离家独客饭依僧。住久肺肠俱冷。夜枕泉流活活，朝看云起腾腾。御寒私酒小瓶罂。向壁挥杯劝影。
西江月·其三
作者：龚贤
朝代：明
体裁：词

新结临溪水栈，旧支架壁山楼。何须门外去寻秋。几日霜林染就。影乱夕阳楚舞，声翻夜月吴讴。山中布褐傲王侯。自举一觞称寿。
西江月·其二
作者：龚贤
朝代：明
体裁：词

豹隐南山独雾，鹏搏北海尖风。丈夫时命不终穷。只要当机有用。羞说揣摩季子，来参谈演支公。小临笔阵也称雄。况是孙吴将种。
青玉案·送休园归里
作者：龚贤
朝代：明
体裁：词

多年望断杭州路。忽买棹，长江去。江水滔天阔无数。沙明风定，斜阳影里，几点闲鸥鹭。半生总被浮名误。文字穷人实天付。好客登车谁肯顾。草椽三架，沙田二顷，此愿能完否。
饮徐氏园
作者：龚贤
朝代：明
体裁：五言律诗

春来无此日，午过尚如朝。水气亭三面，城阴柳半腰。清歌连白舫，长笛隔红桥。最是欢娱地，年华觉易消。
鹧鸪天
作者：龚贤
朝代：明
体裁：词

江水西来地势斜。高台如卧枕晴沙。风前不见飘帘处，山下谁知卖酒家。空踯躅，莫嗟呀。秋深满眼是黄花。寒烟摇曳迷宫树，犹带南朝几点鸦。
一落索
作者：龚鼎孳
朝代：明
体裁：词

失路酒狂悲苦。目随云去。等閒画阁似扁舟，单欠著、风和雨。约定沧江烟树。先传鲤素。莫将香粉笑鸱彝，天送与、藏身处。
一落索 其一 小窗夜坐用周美成韵
作者：龚鼎孳
朝代：明

人影放帘深秀。玉钩风皱。篆香银烛艳成堆，全衬贴凌波瘦。清露曲栏吟久。欢愁都有。唾壶敲断五更心，无一事、姑花柳。
一落索·其二
作者：龚鼎孳
朝代：明

失路酒狂悲苦。目随云去。等闲画阁似扁舟。单欠著、风和雨。约定沧江烟树。先传鲤素。莫将香粉笑鸱夷天送与、藏身处。
一落索·小窗夜坐用周美成韵
作者：龚鼎孳
朝代：明

人影放帘深秀。玉钩风皱。篆香银烛艳成堆，全衬贴凌波瘦。清露曲栏吟久。欢愁都有。唾壶敲断五更心，无一事、姑花柳。失路酒狂悲苦。目随云去。等闲画阁似扁舟。单欠著、风和雨。约定沧江烟树。先传鲤素。莫将香粉笑鸱夷天送与、藏身处。
一落索·小窗夜坐，用周美成韵
作者：龚鼎孳
朝代：明
体裁：词

人影放帘深秀。玉钩风皱。篆香银烛艳成堆，全衬贴、凌波瘦。清露曲栏吟久。欢愁都有。唾壶敲断五更心，无一事、姑花柳。
丁亥夏秋与野鹤相聚于吴陵赋诗惜别今颠毛种种死生患难如度一小劫而卷中诸名宿亦强半不在人间矣书此以记岁月
作者：龚鼎孳
朝代：明
体裁：五言律诗

二十年来泪，青灯话断蓬。寒心沾酒后，夺命著书中。歌啸衰难止，家山路转穷。全身非细事，行矣慎伤弓。
丁未春夜慰下第诸子
作者：龚鼎孳
朝代：明
体裁：七言绝句

碧城杨柳绿初齐，春到江南杜宇啼。愁里客心争去住，且拚今夜醉如泥。
七夕和于皇
作者：龚鼎孳
朝代：明
体裁：五言律诗

萧萧梧竹下，何客许班荆。过夕秋应好，看星老自惊。乌栖杨柳暗，鹊傍板桥明。惆怅金风后，庭花曲未成。
七夕戏为文漪四绝句·其一
作者：龚鼎孳
朝代：明
体裁：七言绝句

半塘秋水欲平桥，子夜双星正寂寥。应向穿针楼上立，一天风露冷银箫。
七夕戏为文漪四绝句·其三
作者：龚鼎孳
朝代：明
体裁：七言绝句

菱镜分携一寸波，画帘冰簟五铢罗。曝衣验取经春泪，玉腕香怜半臂多。
七夕戏为文漪四绝句·其二
作者：龚鼎孳
朝代：明
体裁：七言绝句

月高金井碧梧斜，砧杵秋生万里家。共信蛛丝能乞巧，几时织就合欢花。
七夕戏为文漪四绝句·其四
作者：龚鼎孳
朝代：明
体裁：七言绝句

红栏船系柳丝长，花里人归解玉珰。好梦不须乌鹊渡，横塘记取两鸳鸯。
七夕白仲调朱鹤门招集慈仁松寮雨中次仲调韵·其一
作者：龚鼎孳
朝代：明
体裁：七言律诗

过眼空迷古战场，新丰酒债客心凉。愁来荒寺偏风雨，老大才人几辈行。红烛檐花沈后夜，白鸥秋水忆中央。相逢痛饮还长啸，不用临风歌九章。
七夕白仲调朱鹤门招集慈仁松寮雨中次仲调韵·其二
作者：龚鼎孳
朝代：明
体裁：七言律诗

怪汝公车频报罢，不为将相不山僧。长松自可消晨夕，急雨今怜减郁蒸。万事天涯堪皓首，十年吾道几填膺。即看携手千峰去，笑踏青霞最上层。
七里濑
作者：龚鼎孳
朝代：明
体裁：古风

崇台虽谢登，纡岭正延眺。揽裳恣缘沿，参复改岑峭。岸曲失前渚，阴多翳晨曜。巨石峙回雪，镗鞳互吞啸。层房或山椒，欹侧吐清妙。运开蟠稚先，智寓要领诮。加腹酬英游，炎鼎系纶钓。逝矣璜溪载，讵谐客星调。
万子年少自清江过访值余他出赋此寄谢
作者：龚鼎孳
朝代：明

鼓城悲战色，岁晏客心同。一饭怜青眼，千年想《大风》。中原从逐鹿，吾党各飞鸿。厨俊相看尽，幽人得桂丛。门外清江路，张融万里船。道穷宽出世，书就痛编年。丰沛英雄老，曹刘壁垒坚。过江诸侠少，心折祖生鞭。
万子年少自清江过访值余他出赋此寄谢·其一
作者：龚鼎孳
朝代：明

鼓城悲战色，岁晏客心同。一饭怜青眼，千年想《大风》。中原从逐鹿，吾党各飞鸿。厨俊相看尽，幽人得桂丛。
万子年少自清江过访值余同友他出阙焉倾倒返舟既迫后晤未期临发惘然赋此寄谢·其一
作者：龚鼎孳
朝代：明
体裁：五言律诗

雪高清夜舸，为访少微来。岂有元龙至，空令题凤回。云寒淮泗合，兵定薜萝开。天地萧条兴，迟君倚剑杯。
万子年少自清江过访值余同友他出阙焉倾倒返舟既迫后晤未期临发惘然赋此寄谢·其三
作者：龚鼎孳
朝代：明
体裁：五言律诗

门外清江路，张融万里船。道穷宽出世，书就痛编年。丰沛英雄老，曹刘壁垒坚。过江诸侠少，心折祖生鞭。
万子年少自清江过访值余同友他出阙焉倾倒返舟既迫后晤未期临发惘然赋此寄谢·其二
作者：龚鼎孳
朝代：明
体裁：五言律诗

彭城悲战色，岁晏客心同。一饭怜青眼，千年想《大风》。中原从逐鹿，吾党各飞鸿。厨俊相看尽，幽人得桂丛。
万子年少自清江过访值余同友他出阙焉倾倒返舟既迫后晤未期临发惘然赋此寄谢·其四
作者：龚鼎孳
朝代：明
体裁：五言律诗

一雪新亭泪，乾坤有布衣。河深鳞甲卧，风逆羽毛微。管乐终难信，渔樵即渐稀。每逢天下士，相问故山薇。
万安夜泊歌
作者：龚鼎孳
朝代：明
体裁：古风

石壁阴森埋白日，城上野蒿连十室。高滩远吼鬼啸呼，空城人少虎充实。夜来三虎饥捉人，即今掉尾骄不出。行子未黑已灯火，持梃结伴恒恐失。凄凉土卒那可仗，苍黄老眼暗如漆。沿江戍舸仍杂还，闵劳万一宽军律。县吏催租不敢卧，鞭挞残村忍见血。男耕女丝固有时，牛车负戴争虎穴。蠲赈岁看三辅遍，痛哭谁将荒徼说。皇天爱物岂择地，诸老分忧况显秩。夜半酸风射短裘，月黑江深转愁疾。
万寿赐宴恭纪
作者：龚鼎孳
朝代：明
体裁：七言律诗

玉陛欢生九酝觞，仙盘湛露遍鹓行。万年枝拂宫莺早，百子铃翻翠盖长。日丽蓬壶开左个，瑞飘蓂蒂驻新阳。长持金境开仁寿，重译春风首建章。
万年欢·春初系用史邦卿春思韵
作者：龚鼎孳
朝代：明

一笑东风，喜寒梅尚繁，香散瑶雪。携手花前，重见酒杯豪发。铁石销磨未尽，算只有、风情痴绝。生抛撇、瘴戟蛮装，更央珊瑚枕埋骨。而今虎须怒歇。料天荒地老，比翼难别。络粉调笙，还让引裾人物。尽取头庭重印，肯换却、纤纤霞袜。甘心署。锦队钳奴，五湖遍管烟月。
万年欢·春初系释，用史邦卿春思韵
作者：龚鼎孳
朝代：明
体裁：词

一笑东风，喜寒梅尚繁，香散瑶雪。携手花前，重见酒杯豪发。铁石销磨未尽，算只有、风情痴绝。生抛撇、瘴戟蛮装，更央珊枕埋骨。而今虎须怒歇。料天荒地老，比翼难别。络粉调笙，还让引裾人物。尽取头厅重印，肯换却、纤纤霞袜。甘心署、锦队钳奴，五湖编管烟月。
三叠前韵·其一
作者：龚鼎孳
朝代：明
体裁：七言律诗

登高远望旅怀同，惆怅吴天雁影空。蓬转久怜辞社燕，时违谁信语冰虫。江声远沸芦葭月，丽句愁翻杨柳风。荐客何当劳狗监，凌云合老酒垆中。
三叠前韵·其三
作者：龚鼎孳
朝代：明
体裁：七言律诗

共识元龙意气豪，畏途人已困薪劳。多愁不入麒麟画，弱采谁怜翡翠毛。对酒风烟惊岁晚，过秋砧杵逼天高。壮夫失足空词赋，大海回澜响夜涛。
三叠前韵·其二
作者：龚鼎孳
朝代：明
体裁：七言律诗

闭户穷愁自岁年，快披高论一惊筵。明驼紫陌幽人径，短烛繁霜客子天。叹息长杨虚执戟，叮咛芳草信归鞭。相逢悔不题轻薄，夜击歌钟晓拓弦。
三叠前韵答望子
作者：龚鼎孳
朝代：明
体裁：七言律诗

词场鹊起雁行均，汉室书传大小秦。兰圃灯明宵近午，椒花俗古味长辛。披图兴欲横双屐，摩垒愁难反只轮。一曲清歌人坐废，樽前物色满阳春。
三月十三夜海棠花下·其一
作者：龚鼎孳
朝代：明
体裁：五言律诗

且复牵衣住，春兼人别时。对花今尽放，不醉欲何之。共望紫丝幕，如排赤羽旗。青溪真在眼，红雨小姑祠。
三月十三夜海棠花下·其三
作者：龚鼎孳
朝代：明
体裁：五言律诗

草色金台碧，乡心玉踠骄。人分三月絮，花隐一重绡。且挟荆卿酒，同浇豫让桥。五陵衣马外，春事未全消。
三月十三夜海棠花下·其二
作者：龚鼎孳
朝代：明
体裁：五言律诗

阮籍狂聊尔，文通别黯然。花浓原似雾，月浅只如烟。老爱闻吴咏，归容过酒泉。夜阑还促坐，蜂蝶不曾眠。
三月十三夜海棠花下·其五
作者：龚鼎孳
朝代：明
体裁：五言律诗

月更中宵好，花同锦烛然。移来安石墅，恼杀杜陵天。客梦迷春草，归装窘研田。怪他银汉路，小别不经年。
三月十三夜海棠花下·其六
作者：龚鼎孳
朝代：明
体裁：五言律诗

众香花是国，一卧醉为家。已判如泥饮，愁回贯斗槎。春江人罢战，石亩梦烧畬。去矣能相念，还逢下泽车。
三月十三夜海棠花下·其四
作者：龚鼎孳
朝代：明
体裁：五言律诗

主欢宾既醉，不问夜如何。春好留深酌，夜来发浩歌。风前红烛泪，舍外白鸥波。车马青门道，行行有涧阿。
三月廿三日见西山积雪
作者：龚鼎孳
朝代：明
体裁：七言律诗

昨晨过雨愁沾湿，亭午犹惊雪片飞。寒勒杏花须渐放，青偷柳叶忍全稀。层层烟壑浮空出，滚滚风沙托兴违。明日关东行戍者，凤城回首尽春晖。
三月朔过秋浦
作者：龚鼎孳
朝代：明
体裁：七言绝句

饱经万壑并千岩，三月风花到客衫。霁后澄江真似练，白鸥秋浦送春帆。
三水舟中和秋岳制砚韵留别·其一
作者：龚鼎孳
朝代：明
体裁：七言绝句

羽林吹角几移军，紫陌春风绕幄裙。天外与君花路别，墨池犹湿太行云。
三水舟中和秋岳制砚韵留别·其七
作者：龚鼎孳
朝代：明
体裁：七言绝句

结佩情萦往路痴，天涯碧草长春池。长携凤咮隃糜染，细续桄榔别后词。
三水舟中和秋岳制砚韵留别·其三
作者：龚鼎孳
朝代：明
体裁：七言绝句

乘轩久薄烂羊侯，长啸还披紫绮裘。一掷中书凭瓦解，蛾眉自画两峰秋。
三水舟中和秋岳制砚韵留别·其二
作者：龚鼎孳
朝代：明
体裁：七言绝句

尽日朱弦倚醉回，他乡愁病故人开。殷勤更剪崧台烛，亲趁春帆赠研来。
三水舟中和秋岳制砚韵留别·其五
作者：龚鼎孳
朝代：明
体裁：七言绝句

高斋已浣庾公麈，玉骨全携五岭春。倦圃摩娑门昼掩，白云输与住山人。
三水舟中和秋岳制砚韵留别·其八
作者：龚鼎孳
朝代：明
体裁：七言绝句

水逼牂牁瘴雾流，千春逐客几同游。据舷漫诧南宫癖，书画船牵荔子愁。
三水舟中和秋岳制砚韵留别·其六
作者：龚鼎孳
朝代：明
体裁：七言绝句

攀葛难逢藓屐乾，层层积铁倚空盘。狂呼万斛端溪水，洗出苍龙两袖寒。
三水舟中和秋岳制砚韵留别·其四
作者：龚鼎孳
朝代：明
体裁：七言绝句

枯树频愁玉露零，薄游归拟竹为屏。倩将明月梁州梦，割寄玲珑一壑青。
三游海幢寺·其一
作者：龚鼎孳
朝代：明
体裁：七言律诗

轻风海岸拂楼榈，战地重开贝叶居。飞盖雾沾春屩湿，谈经香散午钟初。繁花胜日频移楫，高枕天涯似结庐。自爱津梁依法席，南华兼到北山书。
三游海幢寺·其二
作者：龚鼎孳
朝代：明
体裁：七言律诗

鹫峰云外敞层涛，倚醉逃禅兴亦豪。鸥梦百年消竹院，虎溪三笑出兰皋。沙明野翠侵帘入，路细春林涌槛高。净业久忘桑下恋，将离客思转萧骚。
上元后一夕入直禁中·其一
作者：龚鼎孳
朝代：明
体裁：七言绝句

太平灯鼓六街喧，阊阖晴烟玉树翻。金殿宵衣应未辍，密封传自小黄门。
上元后一夕入直禁中·其三
作者：龚鼎孳
朝代：明
体裁：七言绝句

繁香艳粉五铢裙，竟夕春光笑语分。万里月明芳草路，玉箫还许九天闻。
上元后一夕入直禁中·其二
作者：龚鼎孳
朝代：明
体裁：七言绝句

团圞桂魄满云廊，画省春风接建章。清禁自来鱼钥迥，榻边难任布衣藏。
上元后一夕入直禁中·其四
作者：龚鼎孳
朝代：明
体裁：七言绝句

上将嫖姚未解围，淄青将士铁为衣。不知何地军中乐，一片芦笳傍月飞。
上元后二夕奉陪柏乡阁老饮书云园亭二首·其一
作者：龚鼎孳
朝代：明
体裁：五言律诗

春色先三辅，灯光合万家。觞开韦杜曲，池漾浅深霞。玉烛欢时令，银筝恼鬓华。府中乌莫散，留月映黄麻。
上元后二夕奉陪柏乡阁老饮书云园亭二首·其二
作者：龚鼎孳
朝代：明
体裁：五言律诗

上相行春地，参陪兴许同。繁星争蜡炬，朱火射鲛宫。人压楼台上，天浮鼓吹中。最怜花月夜，青琐度青骢。
上元词和善持君韵·其一
作者：龚鼎孳
朝代：明
体裁：七言绝句

紫雾晴开凤阙初，五侯弦管碧油车。芳闺此夕残灯火，独照孤臣《谏猎书》。
上元词和善持君韵·其二
作者：龚鼎孳
朝代：明
体裁：七言绝句

珠斗春浓接玉京，千门万户月华生。五陵游冶青丝骑，谁受荆卿击筑声。
上元雪中早朝
作者：龚鼎孳
朝代：明
体裁：七言律诗

春城歌吹接明光，列炬宫鸦散两行。祭路瑞花飞白玉，星桥夜色隐青阳。寒侵鱼钥金枝湿，风绕龙旂舞絮长。水镜共瞻冰壑净，养贤频为祝农祥。
上巳同友沂汉石伊人集园次玉琴斋·其一
作者：龚鼎孳
朝代：明
体裁：七言律诗

天气佳连杜曲多，凤池停佩早莺过。春催花事经寒食，酒汎兰亭忆永和。分日遨游堪秉烛，浮云身世易张罗。青郊结伴扁舟好，江左衣香散碧波。
上巳同友沂汉石伊人集园次玉琴斋·其二
作者：龚鼎孳
朝代：明
体裁：七言律诗

渐近中年哀乐殊，过逢胜日兴难孤。谈深漏水淹三箭，地入春樽得五湖。芳草平沙看跃马，故人幽巷对栖乌。那能蹴鞠鞦韆外，白日高眠一事无。
上巳后一日招同古古兔床伯紫仲调集慈仁寺海棠花下是日晨雪·其一
作者：龚鼎孳
朝代：明
体裁：七言律诗

当风杂坐喜均茵，秉烛前宵事已陈。香浅微连三日雪，春寒恰瘦五铢身。锦官照眼城疑蜀，珠衱为腰国赐秦。老伴逢花那忍别，酹花千片酒千巡。
上巳后一日招同古古兔床伯紫仲调集慈仁寺海棠花下是日晨雪·其三
作者：龚鼎孳
朝代：明
体裁：七言律诗

丝为步障翠为茵，天气新时不肯陈。客爱閒阶如此夜，莺呼红雨奈何身。双飞仙屧谁持赵，一片云歌欲驻秦。相劝芳晨埋照足，探龙撩虎已多巡。
上巳后一日招同古古兔床伯紫仲调集慈仁寺海棠花下是日晨雪·其二
作者：龚鼎孳
朝代：明
体裁：七言律诗

西府香繁雪作茵，碧窗深处玉横陈。春过上巳如归客，酒泥穷交不爱身。禁火山高人忆介，卷衣风急女愁秦。欢时莫惜淹游骑，岁往难将八骏巡。
上巳将过金陵·其一
作者：龚鼎孳
朝代：明
体裁：七言绝句

蟂矶一棹水云宽，采石晴峰涌翠盘。天气殊佳芳禊会，海风吹客到长干。
上巳将过金陵·其三
作者：龚鼎孳
朝代：明
体裁：七言绝句

波含玉溆柳条晴，三月长安正早莺。闻说九衢春宴歇，水边应少丽人行。
上巳将过金陵·其二
作者：龚鼎孳
朝代：明
体裁：七言绝句

倚槛春愁玉树飘，空江铁锁野烟销。兴怀何限兰亭感，流水青山送六朝。
上巳将过金陵·其四
作者：龚鼎孳
朝代：明
体裁：七言绝句

吴江急雪打帆迟，万里人还建业时。赠芍采兰春正好，却愁香草赋将离。
上巳日韩圣秋丁野鹤邓孝威段雨岩白仲调赵友沂过集听王子玠度曲
作者：龚鼎孳
朝代：明
体裁：七言律诗

碧窗樽酒聚繁弦，风日依稀玉溆边。韦曲气佳三纪月，永和代易九为年。招寻花事重游骑，浩荡春情逼杜鹃。荃蕙勿忧薋菉损，当门已让野夫先。
上巳社集
作者：龚鼎孳
朝代：明
体裁：五言律诗

烟景亭皋霁，群贤屐齿从。采兰思水曲，藉草羡花秾。觞咏犹吴会，莺花几战烽。莫教春色满，怀抱似秋冬。
上巳集枚公斋中同园次作·其一
作者：龚鼎孳
朝代：明
体裁：七言绝句

红烛春浓祓禊筵，朱弦香到百花前。水边天气逢今日，一曲雕栏是画船。
上巳集枚公斋中同园次作·其三
作者：龚鼎孳
朝代：明
体裁：七言绝句

游蜂乳燕斗芳尘，新月如钩照酒频。肠断玉箫金勒外，天涯散尽踏歌人。
上巳集枚公斋中同园次作·其二
作者：龚鼎孳
朝代：明
体裁：七言绝句

柳丝轻飏落花风，细雨啼莺小阁东。才报海棠枝上雪，灯前恰放一帘红。
与万子东山晨夕詶对赋赠一首
作者：龚鼎孳
朝代：明
体裁：七言律诗

郑虔垂老官仍薄，赖有良朋慰谪居。河雒真儒专讲席，琴歌微禄代耕锄。珠林襆被三鳣冷，石鼓横经五鹿疏。最是早春松月夜，六堂灯火对摊书。
与治伯紫于皇辟疆椒峰杓司诸子共集三十二芙蓉斋分咏笥中书画拈得李青莲柳花店诗墨迹
作者：龚鼎孳
朝代：明
体裁：古风

柳花吹霰离宫暮，啼乌飞上台城树。月中潮去复潮来，谪仙魂魄青山路。秦淮酒楼生碧草，凉风白露秋初好。胜客满堂喧玉笙，朱颜相劝金樽老。依稀锦字识开元，游龙夭矫翔天门。素师颠史不足道，兴酣落笔摇昆崙。绍兴宣和入御谱，纸尾犹钤卫王府。南渡宰相多韵流，即事今人不如古。卷中首尾金陵歌，歌长歌短情奈何。凤凰台空谢朓死，至今江左愁烟萝。卢家小艇藏书画，人影香奁对潇洒。缃轴披吟供奉诗，秋灯夜夜峨嵋话。世间万事无不有，昭陵玉匣何人守。华清绣袜三郎弦，羯鼓一声花落久。王孙词翰天街见，银戈铁骑开生面。千秋墨晕青芙蓉，风神想像金銮殿。殿上龙巾天厩马，呼来烂醉沉香下。龟年细按金花笺，玉妃笑酬玻瓈斝。误题飞燕恼婵娟，一笑乘风凌紫烟。倾城名士巧相值，能怜能忌皆可传。国事既土崩，才人亦玉碎。伤心南内雨淋铃，安知宫锦离披在。平生能辱高将军，又识郭子仪，岂有大节甘磷淄。丈夫事定盖棺日，当时持论何仓卒。
与治孝威园次伯紫集饮木末亭共用秋字韵予未克赴怅焉补作 其二 偶感逊国时方正学往事
作者：龚鼎孳
朝代：明
体裁：五言律诗

革除无帝纪，叩马一编留。松柏知何社，衣冠尚故丘。不辞筇杖晚，愁对寝园秋。十族应浇恨，人争羡彻侯。
与治孝威园次伯紫集饮木末亭共用秋字韵予未克赴怅焉补作·其一
作者：龚鼎孳
朝代：明
体裁：五言律诗

城南黄叶路，载酒羡群游。雁下连江树，钟寒落日楼。懒深迟倚榻，天阔转悲秋。极望连云物，还依鳷鹊浮。
与诸子别于浦上
作者：龚鼎孳
朝代：明
体裁：五言律诗

片舸人南北，神伤罢酒言。寒更催别短，急浪搅愁繁。客散知长路，冰迟仗晚暄。桥西他夜月，留梦薜萝园。
丘曙戒侍讲谪倅琼州
作者：龚鼎孳
朝代：明

南武山川一叶舟，行看蜃气吐危楼。无天有海原奇境，挝鼓回帆亦壮游。地逼崖门春涨黑，啸清帘阁战旗收。相逢泷吏多嘲笑，笑汝如弦愧曲钩。
丘曙戒侍讲谪倅琼州·其一
作者：龚鼎孳
朝代：明
体裁：七言律诗

长河疏柳拂征舲，江海风烟正渺冥。文士命应过岭峤，党人名恐累朝廷。鹧鸪峡断恒啼月，蛟蜃潮围几漏星。到日凭高望京国，一时南客总飘零。
丘曙戒侍讲谪倅琼州·其三
作者：龚鼎孳
朝代：明
体裁：七言律诗

南武山川一叶舟，曾看凫屿吐危楼。无天有海原奇句，挝鼓回帆亦壮游。地逼崖门春涨黑，啸清帘阁战旗收。行逢泷吏询罗雀，小别桄榔已白头。
丘曙戒侍讲谪倅琼州·其二
作者：龚鼎孳
朝代：明
体裁：七言律诗

献岁侧身宣室诏，普天加额太平年。小臣堪塞风雷谴，时论何辞贬谪偏。同日龙颜瞻翠幄，深春钤索冷花砖。飞蓬结伴仍留滞，憔障啼莺到别筵。
丘曙戒侍讲谪倅琼州·其四
作者：龚鼎孳
朝代：明
体裁：七言律诗

金门词赋倚丘迟，玉辇西风白羽移。蛮府檄犹书凤尾，汉宫人不悔蛾眉。兰陔乐事歌骊得，铜柱功名跃马垂。翡举明珠王会盛，可如圣主得贤时。
丙午元日送王成公和柏乡相国韵·其一
作者：龚鼎孳
朝代：明
体裁：五言律诗

羁栖感客心，君到快招寻。才是吾乡杰，交偏晚合深。西堂频被酒，东阁最知音。彩笔惊风雨，争输百鍊金。
丙午元日送王成公和柏乡相国韵·其二
作者：龚鼎孳
朝代：明
体裁：五言律诗

湖海兴难留，飘然不系舟。芳晨看去马，小住搅春愁。名挟三都重，诗成万里游。暂归还入雒，宫柳漾金沟。
丙申秋奉使东粤道遇程翼苍左迁姑苏学博赋赠
作者：龚鼎孳
朝代：明
体裁：七言律诗

长沙谪宦共西风，却讶扁舟李郭同。雪后飞漓凄海峤，花边系马羡儒宫。三吴乡信先丛菊，九折生涯任短蓬。一榻暮烟书剑冷，高吟人在月明中。
东风第一枝·其二
作者：龚鼎孳
朝代：明

凤琯排烟鹅笙沸月。岁华初到街鼓。柳丝约定欢期，花信吹开恨处。今宵酒盏，又勾引、蝶翻蜂聚。近小窗、红雨生生，做作一帘芳雾。飞艳缕。紫绒偷度。挑锦字、玉麟旧侣。远山千叠销魂，画屏一联绣句。旗亭蕊榜，讶批抹、双鬓何据。趁好春、安顿心情，莫遣少年空去。
东风第一枝·用史邦卿韵
作者：龚鼎孳
朝代：明

凤络霞绒，莲铺金索，横桥檀雾吹暖。玉奁半懒春妆，一笑上楼入浅，朱衾画幔，紧围定、梦憨心软。自题名、年少多情，不及杏梁朝燕。云母阁、主司青眼。团扇第、书生睹面。醉扶璧月飞琼。琐合柳乌小苑。珊瑚联枕，楚雨径、神峰如线。爱紫兰、报放双头，恰好阮郎初见。
两年初度何蕤音大行皆有诗和韵赠答
作者：龚鼎孳
朝代：明
体裁：七言律诗

诗就梅花月不寒，醉看天际足鹓鸾。六朝清省谁能敌，两度萧骚为汝宽。金马星高英簜节，铜龙日望鵔鸃冠。匡时铁石排丹仗，莫信囊中玉可餐。
严子方公之蒲州观察任
作者：龚鼎孳
朝代：明
体裁：七言律诗

邸舍争看索米同，股肱今得重河东。地当蒲坂思淳古，才出兰台擅国工。铜墨几人犹乳虎，兵车一路有飞鸿。登高急揽澄清㘘，将相河汾道未穷。
严子方公远使相存兼示新诗寄谢二首·其一
作者：龚鼎孳
朝代：明
体裁：七言律诗

倚棹风烟惜路岐，书传江海慰相思。经春鼙鼓人还健，搔首乾坤醉不辞。天目雨声孤阁梦，永嘉山色使君诗。萧萧芳草能青眼，无异平原适馆时。
严子方公远使相存兼示新诗寄谢二首·其二
作者：龚鼎孳
朝代：明
体裁：七言律诗

情多折简远相招，片舸钱塘懒上潮。慢世马卿空岁月，从游严助独云霄。当风玉笛千山近，何日金铙万甲消。惭愧故人分禄米，老夫生事满渔樵。
严子方贻将随其尊人给谏公归武林留诗见赠和荅原韵四首·其三
作者：龚鼎孳
朝代：明
体裁：古风

哲士薄时荣，抗辞违补衮。将子乘天风，北山重缱绻。湖雪化春潮，中有鱼龙卷。莺堤柳散花，虎井香浮碗。吴山万甲屯，铁弩醉争挽。献策首销兵，早剖贾生悃。
严子方贻将随其尊人给谏公归武林留诗见赠和荅原韵四首·其二
作者：龚鼎孳
朝代：明
体裁：古风

黄河络天地，乃自昆崙源。严助金马才，清流归龙门。当庭罗谢树，从游翩鲁璠。雏凤唱高云，燕雀不敢喧。晔晔陈孔璋，文澡飞清尊。朱丝同激昂，感慨平生言。
严子方贻将随其尊人给谏公归武林留诗见赠和荅原韵四首·其四
作者：龚鼎孳
朝代：明
体裁：古风

索米隐曼倩，病渴栖相如。江干鲤尺半，经岁积素书。上言当加餐，下言当遂初。四海正多故，望子登高车。群贤赋柏梁，野夫安种蔬。万事倚豪俊，一饱宁求馀。
严子方贻将随其尊人给谏公归武林留诗见赠和荅原韵四首和陶季深即送其返大梁·其一
作者：龚鼎孳
朝代：明
体裁：古风

文禽尾离筛，万里方翱翔。安能长卑栖，刺促守一乡。川原既阻修，参辰邈难望。何用结同心，飞沈爱景光。
严武伯千里命驾且为虞山先生义愤有古人之风于其归占此送之·其三
作者：龚鼎孳
朝代：明
体裁：七言绝句

河东才调擅风流，赌茗拈花足唱酬。一著到头全不错，瓣香齐拜绛云楼。
严武伯千里命驾且为虞山先生义愤有古人之风于其归占此送之·其二
作者：龚鼎孳
朝代：明
体裁：七言绝句

死生胶漆义谁陈，挂剑风期白首新。却笑关弓巢卵事，当时原有受恩人。
严武伯千里命驾且为虞山先生义愤有古人之风于其归占此送之·其五
作者：龚鼎孳
朝代：明
体裁：七言绝句

君家严父似严光，一卧溪山岁月长。头白故交零落尽，几时重拜德公床。
严武伯千里命驾且为虞山先生义愤有古人之风于其归占此送之·其四
作者：龚鼎孳
朝代：明
体裁：七言绝句

高平门第冠乌衣，珠玉争看綵笔飞。曾读隐侯雌霓赋，至今三叹赏音稀。
严颢亭都谏内擢假归武林·其一
作者：龚鼎孳
朝代：明
体裁：七言律诗

西泠桥畔柳如烟，天上人归昼锦船。严助侍中今九列，安仁别母未三年。轩舆喜御莺花后，诗卷须焚贝叶前。苦望春星簪旱盍，救时真自倚英贤。
严颢亭都谏内擢假归武林·其二
作者：龚鼎孳
朝代：明
体裁：七言律诗

十年京雒盛风波，促膝惟君暖雀罗。吾道回翔仍伏枕，故人阊阖待鸣珂。宁辞汉殿前薪积，但祝吴天解网多。朋旧中林烦寄语，急将名姓闭烟萝。
严颢亭都谏过得树轩赋詶
作者：龚鼎孳
朝代：明
体裁：七言律诗

空檐细雨疏花落，正忆秋山桂树寒。有客云霄青眼待，论交今古白头难。大群龙战甘陵涣，谠议鸾坡金镜看。更遣閒情生彩笔，退朝磅礴写林峦。
中元为善持君忌辰礼忏六如师以诗见慰和答二首·其一
作者：龚鼎孳
朝代：明
体裁：七言绝句

岁岁香灯忆水滨，慧光应不堕幽燐。独怜爱海何时竭，每到西风涕泪新。
中元为善持君忌辰礼忏六如师以诗见慰和答二首·其二
作者：龚鼎孳
朝代：明
体裁：七言绝句

穷尘谁悟去来因，妙偈频宽病后身。世相总空难尽遣，断肠岁月白头人。
中林堂听雨同孝威园次作·其一
作者：龚鼎孳
朝代：明
体裁：五言律诗

青林寒响急，秋色老幽寻。哀雁此时断，白鸥相与深。旅灯疏似背，菊蕊冷从今。不惜支扉卧，蓬蒿倍郁森。
中林堂听雨同孝威园次作·其二
作者：龚鼎孳
朝代：明
体裁：五言律诗

即不悲摇落，萧萧此夜声。秋深孤枕客，云暗一江兵。荷芰晚仍劲，烟林侧复横。杯乾忘永夕，清漏迥难明。
中林堂夜集依曹秋岳明月之夜为韵·其一
作者：龚鼎孳
朝代：明
体裁：古风

时序惊代谢，蜻蛚凄繁声。皑皑前林霜，续我兰膏明。好友送中夕，相叙平生情。岩壑理既乖，竹帛终何成。时危寡安居，山岳当户庭。携手悲故丘，汎汎池中萍。人生有美酒，何若身后名。不见朝曦晖，向夕亦以倾。
中林堂夜集依曹秋岳明月之夜为韵·其三
作者：龚鼎孳
朝代：明
体裁：古风

游子悽岁晏，戚戚心难知。悲风起广术，羽翼垂有时。牵衣恋缟带，绸缪尽中私。啸歌日以远，雨雪将告谁。时去文彩贱，阿阁巢荒鸱。挥涕勿复道，有酒斟酌之。耦耕谐鄙尚，埋照息众嗤。盈盈庭中月，幽琴为君施。
中林堂夜集依曹秋岳明月之夜为韵·其二
作者：龚鼎孳
朝代：明
体裁：古风

岁事日衰徂，万感积华发。苍苍禾黍间，皎皎上明月。浮云空晻霭，美人敞瑶阙。琼卮寒共御，漏尽欢不歇。世乱贫贱安，固穷谢请谒。碧沼流清漪，荒山长秋蕨。溷俗惧乖素，降辱转多蹶。君子相闵伤，蓬蒿令身没。
中林堂夜集依曹秋岳明月之夜为韵·其四
作者：龚鼎孳
朝代：明
体裁：古风

大江朝暮流，夕阳终古下。累累墟墓人，何年美台榭。吴官芳蔓深，金盘泫中夜。田窦各自豪，毛羽生权藉。惊飙撼庭柯，候至委凋谢。昔时巢幕宾，势去怨交借。叹世竞拊掌，为欢寓悲咤。对酒且当歌，冥心任元化。
中秋七日同杜太宰诸公游摩纥庵及城西冯氏林亭·其一
作者：龚鼎孳
朝代：明
体裁：七言绝句

沙路冲泥宿雨残，石楼斜映酒帘寒。不缘逸兴陪山简，那得秋山尽日看。
中秋七日同杜太宰诸公游摩纥庵及城西冯氏林亭·其二
作者：龚鼎孳
朝代：明
体裁：七言绝句

深院秋花坐砌阴，名园改席更招寻。莫辞物外游踪密，丘壑从来谢傅心。
中秋同阎古古孝廉集方密之太史曼寓分韵
作者：龚鼎孳
朝代：明
体裁：七言律诗

青枫已报落吴江，坐摘寒星影一窗。入夜谁家吹玉笛，悲秋有客倒春缸。故园明月怜依旧，野堠惊烽莽未降。被酒谈兵狂底事，却输红袖倚屏双。
中秋夜和园次韵·其一
作者：龚鼎孳
朝代：明
体裁：七言律诗

高城砧急袷衣单，珠斗参差漏未阑。万里秋生双阙迥，百年晴爱此宵看。乌飞桂树苍山暮，马度榆关白草寒。箫鼓九天人极望，浮云尽处是长安。
中秋夜和园次韵·其二
作者：龚鼎孳
朝代：明
体裁：七言律诗

虚堂瑶瑟晚烟开，蓬鬓休增画角哀。谒者乘槎星汉去，甘泉驻马海烽来。金堤未偃鱼龙梦，玉露初浮鳷鹊杯。漫引霓裳歌璧月，宵衣正警柏梁台。
中秋夜沧州舟中坐月·其一
作者：龚鼎孳
朝代：明
体裁：五言律诗

鱼龙知夜永，乌鹊极天翔。谁道星槎远，还分桂阙光。一身游浩碧，万里接苍茫。早照干戈息，空林卧雪霜。
中秋夜沧州舟中坐月·其二
作者：龚鼎孳
朝代：明
体裁：五言律诗

衔杯群籁静，击柝暮烟孤。为问素娥意，能禁风露无。天长开积雾，吾敢惮征涂。回首千门里，遥怜夜色徂。
中秋沧州舟中·其一
作者：龚鼎孳
朝代：明
体裁：七言律诗

芦花雪浪沧洲道，笑启篷窗昼泊同。节序凄清蝉咽露，客心浩荡雁随风。即看玉镜中天满，试倚兰桡落照红。今夜广寒高处望，云帘冰簟一尘空。
中秋沧州舟中·其二
作者：龚鼎孳
朝代：明
体裁：七言律诗

吹笳屯戍古城存，渡口潮喧到市门。人爱宵清争系舫，酒浮秋碧一开樽。寒郊谁补重茅屋，野老愁看四望轩。我欲乘云诉天帝，金蟆桂斧渺难论。
中秋苦雨至十八夜始见月·其一
作者：龚鼎孳
朝代：明
体裁：五言律诗

冰蟾光似昔，辛苦破层阴。难补高秋恨，犹怜碧海心。吹灯残叶下，过雁一江深。今夕看虚幌，何辞彻曙砧。
中秋苦雨至十八夜始见月·其二
作者：龚鼎孳
朝代：明
体裁：五言律诗

桂阙迥生愁，寒星下石头。月还同万里，天不改中秋。香雾晴仍湿，潮痕老渐收。苍苍宫树影，莫任野云浮。
丰台看芍药醉后口占·其一
作者：龚鼎孳
朝代：明
体裁：七言绝句

城南韦曲易尘沙，客到青林驻日斜。莫笑老颠风景裂，白头偏对并头花。
丰台看芍药醉后口占·其三
作者：龚鼎孳
朝代：明
体裁：七言绝句

青丝骑逐柳花飞，对酒人如碧玉围。却恨花天生缺陷，羊车先遣一人归。
丰台看芍药醉后口占·其二
作者：龚鼎孳
朝代：明
体裁：七言绝句

年年紫陌踏花残，今日看花也尽欢。惆怅红妆半零落，天香还绕玉阑干。
丰台看芍药醉后口占·其四
作者：龚鼎孳
朝代：明
体裁：七言绝句

种花园叟养花天，十亩花田胜秫田。荷锸不妨花下卧，村庄全是太平年。
临江仙·其三用欧阳永叔夏景韵
作者：龚鼎孳
朝代：明

谁遣封姨吹画楫，晴湖蹴作涛声。轻寒罗袖最分明。催花落尽。此别太生生。薄福东君应自悔，一春云幔风旌。双蛾小皱縠纹平。夕阳无赖，不管钿钗横。
临江仙·和雪堂先生韵感怀
作者：龚鼎孳
朝代：明

一阵催花风似箭，小楼昨夜还会。独撚衣带暗香凝。此生唯恨恨，谁解惜惺惺。楚水吴山浑是梦。羡他行脚孤僧。仲宣高处不须登。断魂千古月，龛泪十年灯。
临江仙·除夕狱中寄忆
作者：龚鼎孳
朝代：明
体裁：词

不记今为何夕，隔墙钟鼓催春。逞风花草太无因。笼香深病色，罢酒得愁身。料是红闺初掩，清眸不耐罗巾。长斋甘伴鹔鹴贫。忍将双鬓事，轻报可怜人。
临江仙·除夕狱中寄忆
作者：龚鼎孳
朝代：明

不记今为何夕，隔墙钟鼓催春。逞风花草太无因。笼香深病色，罢酒得愁身。料是红闺初掩，清眸不耐罗巾。长斋甘伴鹔鹴贫，忍将双鬓事，轻报可怜人。
临江缚虎行
作者：龚鼎孳
朝代：明
体裁：古风

竹枪茅戟森江国，萧滩白日回阴色。市儿青裙头布帽，争言缚虎沙潭侧。地平实异溪谷险，公然攫人到昏黑。此物岂因气数致，居人恒愁爪牙逼。劲弧疾弩谁命中，纷纷贪天谓己力。撑枝欲使元恶劝，寝皮何论一钱直。天道张弓固有时，负嵎猛气宁终极。即看六宇消残贼，麒麟来游夜户辟，饱睡顿豁平生臆。
丹阳舟中值顾赤方是夜复别去纪赠四首·其一
作者：龚鼎孳
朝代：明
体裁：七言律诗

吴船楚语隔中流，招手相看续旧游。多难感君期我死，著书空老益人愁。香薰袖草三更月，酒滴离云百里舟。落日金阊迟客屐，座中词赋倚应刘。
丹阳舟中值顾赤方是夜复别去纪赠四首·其三
作者：龚鼎孳
朝代：明
体裁：七言律诗

寒驼野棘蔓长杨，帝子楼台暮雨荒。鸿爪双飞迷故国，龙门一涕照河梁。当时我自怜鹦鹉，举世今谁问鹔鹴。王粲离乡名转盛，多情犹说蔡中郎。
丹阳舟中值顾赤方是夜复别去纪赠四首·其二
作者：龚鼎孳
朝代：明
体裁：七言律诗

辽鹤惊回乱后天，逢人重数别离前。兵戈憔悴空三户，音梦猜疑近十年。名士渡江推洗马，穷涂握手当啼鹃。滔滔楚泽芝兰尽，屈宋于今倍可怜。
丹阳舟中值顾赤方是夜复别去纪赠四首·其四
作者：龚鼎孳
朝代：明
体裁：七言律诗

聚散缘奇不易谋，此宵灯火竟千秋。一床海上惭龙腹，三绝人间识虎头。对客调难操白雪，关心梦每到黄州。玄亭酒尽侯芭远，多少江山冷竹楼。
为倚湘元旦生日·其一
作者：龚鼎孳
朝代：明
体裁：七言绝句

春风一夜满华轩，丝竹能令雪霰温。人自缑山骑鹤至，天街环佩正朝元。
为倚湘元旦生日·其二
作者：龚鼎孳
朝代：明
体裁：七言绝句

锦灯珠串一帘香，紫燕双栖夜未央。共羡玳梁春似海，盈盈偏得嫁王昌。
为友人题便面小画
作者：龚鼎孳
朝代：明
体裁：七言绝句

断崖深处有柴关，一杖幽人自往还。正是西窗风雨到，呼灯泼墨看秋山。
为友沂有赠
作者：龚鼎孳
朝代：明
体裁：七言律诗

春云日傍画帘多，垂柳人轻似绮罗。天畔朱楼容断袖，樽前青眼得高歌。衣香绕瑟三更月，花雨浮湘一尺波。莫唱何戡渭城曲，离鸿海燕半愁讹。
为友沂有赠口占书箑·其一
作者：龚鼎孳
朝代：明
体裁：五言律诗

桃叶复桃叶，秦淮水乍秋。月迷金屈戍，人倦玉搔头。兰气浮珠幌，云光出画楼。河边双艇子，消尽莫愁愁。
为友沂有赠口占书箑·其三
作者：龚鼎孳
朝代：明
体裁：五言律诗

千秋佳丽事，名士悦倾城。玉树当风倚，桃笙彻夜清。遮灯应有恨，揽镜各多情。香草沅湘梦，天涯白露生。
为友沂有赠口占书箑·其二
作者：龚鼎孳
朝代：明
体裁：五言律诗

六朝金粉地，留得可怜无。卜夜开琼瑟，防人唤凤雏。墙东钗赠玉，门外柳藏乌。珍重看团扇，西风到井梧。
为友沂有赠口占书箑·其四
作者：龚鼎孳
朝代：明
体裁：五言律诗

看世宜轻薄，谁怜青眼稀。啸歌馀白苧，宛转到罗衣。莲隐蜻蜒路，花迟蛱蝶归。章台春未了，小忍负芳菲。
为同年戴岩荦司农寿·其一
作者：龚鼎孳
朝代：明
体裁：七言律诗

雁塔联镳十九年，鸣珂犹忆未央前。一生折槛心长赤，八座登朝鬓尚玄。直道每怜龙性在，高名翻借虎须全。即今廷论勤推毂，四海苍生丝竹边。
为同年戴岩荦司农寿·其二
作者：龚鼎孳
朝代：明
体裁：七言律诗

生申岳色动青冥，大戴谈经重汉庭。管乐盛名今北斗，膺滂旧侣已晨星。綵衣日永双鸠杖，丹穴云开五凤翎。极目太行烟雾息，肯教花月负银瓶。
为吴子无称题远风堂即送南归和陶谢韵二首·其一
作者：龚鼎孳
朝代：明
体裁：古风

夙尚希管乐，抱膝非长贫。薄游践京邑，投策亦以勤。褰裳向晨风，行行辞故人。前林澹寒晖，往路川原新。束带讵不荣，回轸良可欣。丘园介双溪，仆夫早知津。戢枻偃兰薄，鸡黍欢亲邻。逍遥衡荆下，坦步追先民。
为吴子无称题远风堂即送南归和陶谢韵二首·其二
作者：龚鼎孳
朝代：明
体裁：古风

幽人鲜淄磷，颐志迹亦同。岩阿郁奇姿，参差馆宇中。清池镜文鳞，修篁罗回风。凌霄吐松巘，天目泻荔江。皎皎月上轩，喈喈禽集墉。秋水展南华，素琴理北窗。结友霞外驾，晞发云际峰。言乐优哉岁，载熙处者功。暇豫弦歌资，脱略沮溺踪。营综汲万物，衿契将无同。
为周参藩房仲悼亡·其一
作者：龚鼎孳
朝代：明
体裁：七言律诗

一夕星沉宝婺晖，彩云银汉怅分飞。雄姿公瑾心仍折，玄鬓安仁镜已非。薇阁宵灯留锦字，兰江秋雨卷罗衣。侧身海上仙璈列，青鸟双成信未稀。
为周参藩房仲悼亡·其三
作者：龚鼎孳
朝代：明
体裁：七言律诗

仙期别恨两茫茫，故国寒烽隔早霜。水部昔司苍玉佩，牙旗初散郁金香。五丝系日秋阴短，大药奔天碧海长。象服岂酬斑左盛，内议彤管粲成行。
为周参藩房仲悼亡·其二
作者：龚鼎孳
朝代：明
体裁：七言律诗

商飙金井落高梧，玉案云屏入梦呼。楚簟夜凉弦自语，秦箫月迥凤初孤。名香魂魄天缥缈，步幄翩跹事有无。肠转最怜荀奉倩，碧纱啼断欲栖乌。
为周参藩房仲悼亡·其四
作者：龚鼎孳
朝代：明
体裁：七言律诗

列戍城高百尺楼，鸣鸡中夜揽轻裘。金戈未定蛾眉庑，玉箧先悲纨扇秋。霰洒一春珠树折，花摇并蒂桂轮收。忘情庄缶谁堪遣，有客缄凄到碧油。
为周茂三录别和刘公㦷比部松下饮酒四诗韵·其一
作者：龚鼎孳
朝代：明
体裁：古风

四序日迁移，游子悲他乡。栖栖穷林鸟，欲去仍回翔。故人一温颜，北风不能凉。畴昔青松阴，月出皎夜光。持觞坐空阶，欢若登我堂。良会不为乐，忧来知何方。地偏偶荒宴，无用讥太康。不见江海间，旂旐方央央。
为周茂三录别和刘公㦷比部松下饮酒四诗韵·其三
作者：龚鼎孳
朝代：明
体裁：古风

刘生理朱丝，当风再三叹。长啸怀苏门，遐征纵云翰。丈夫欲行意，仕宦终饥寒。吾衰亦已甚，刺促长抱关。执鞭苟可求，为谋宁不殚。感君布衣士，介节良独难。耦耕以为期，且尽今日欢。
为周茂三录别和刘公㦷比部松下饮酒四诗韵·其二
作者：龚鼎孳
朝代：明
体裁：古风

幽人扃林樾，吾亦卧河滨。相望不相见，阔绝动经旬。车骑盛宛雒，顾视多路人。朱门深九重，各爱千金身。白首疲津涂，鞭策亦已勤。安得万里客，托好恒比邻。言歌紫芝曲，载拂缁衣尘。绸缪踰亲串，誓愿无离分。郁郁池上柳，攀条行复春。古来寂寞士，名姓垂空文。何如学饮酒，浮世聊自珍。
为周茂三录别和刘公㦷比部松下饮酒四诗韵·其四
作者：龚鼎孳
朝代：明
体裁：古风

浮云散长坂，白日何皑皑。闻当远行游，层城澹晴晖。别离岂不苦，羡子先还归。驻马立高原，塞雁参差飞。回首松间樽，歌呼安可追。
为善持君初度和岩子四首·其一
作者：龚鼎孳
朝代：明
体裁：七言绝句

水晶帘捲万山开，百和深笼玉镜台。贝叶静翻花雨落，众香固里对如来。
为善持君初度和岩子四首·其三
作者：龚鼎孳
朝代：明
体裁：七言绝句

名山胜水度芳辰，此夕香奁韵事新。身在碧天图画上，半分银月一双人。
为善持君初度和岩子四首·其二
作者：龚鼎孳
朝代：明
体裁：七言绝句

一笑东华堕谪仙，玉皇香案记前缘。嫏嬛奇字何年读，咳唾都成白雪篇。
为善持君初度和岩子四首·其四
作者：龚鼎孳
朝代：明
体裁：七言绝句

犊鼻栖迟兴未残，远山如黛吐珠栏。生涯只爱成都酒，卖赋黄金总不看。
为园次题岩荦画·其一
作者：龚鼎孳
朝代：明
体裁：七言绝句

乱峰苍翠散空濛，老树微茫万壑中。振袖大呼奇绝处，重瞳亲识米南宫。
为园次题岩荦画·其二
作者：龚鼎孳
朝代：明
体裁：七言绝句

秋风香草罪当门，梦去青山酒一樽。他日携柑过北固，江声先满戴公园。
为固庵题王吏部画册
作者：龚鼎孳
朝代：明
体裁：七言绝句

削壁空天翠霭悬，呜榔何处破苍烟。清凉山下寒潭月，应记游人独夜船。
为子翥少君澹衣赋·其一
作者：龚鼎孳
朝代：明
体裁：七言绝句

玉镜奁开漾晓霞，谢庭飞雪净铅华。当时漫羡簪花笔，放笔兼舒称意花。
为子翥少君澹衣赋·其二
作者：龚鼎孳
朝代：明
体裁：七言绝句

人似芳兰只渡头，画眉长共读书楼。不须天上搴瑶草，百子堂前种石榴。
为子翥少君澹衣赋严武伯千里命驾且为虞山先生义愤有古人之风于其归占此送之·其一
作者：龚鼎孳
朝代：明
体裁：七言绝句

清秋纨扇障西风，红豆新词映烛红。扣策羊昙何限泪，一时沾洒月明中。
为宝田题赠漕储王公走笔立成不复加点
作者：龚鼎孳
朝代：明
体裁：古风

昔年持节羊城道，岭梅开落春风早。凭高极望海云头，潮阳水接珠江岛。争传太守清且贤，幨帷雨露飞廉泉。军吏移书鳄鱼徙，山市卖刀牛犊眠。楼橹才停询疾苦，汤火人归换歌舞。父老连年有裤襦，风烟此地消铜鼓。尔日扁舟忽漫回，木棉花煖鹧鸪催。投香渚下频回首，每饭难忘颍渤才。伏枕长安心悄悄，雀罗数过张京兆。为言佐郡府公迁，涕泪万家征辙绕。三韩东第盛貂蝉，裴楷姿神骑省年。共讶声名倾剧孟，宁将爵里竞僧虔。祭遵投壶羊侃马，横槊赋诗如邺下。笔精墨妙美流连，画戟清香对潇洒。风流意气五陵游，玉麈烟霞紫罽裘。天下宾朋归北海，坐中豪杰让西州。即今转漕临淮海，至尊东渭开颜待。天府神仓捷运筹，千旗万艇生精彩。带砺功名今古同，酂侯相业起关中。转输绩已高三锡，杼轴劳偏轸二东。颇闻吴会歌云汉，复有丹书烦劾按。朝廷条教本宽仁，会见恩波遍沦灌。吹角回帆潞水湄，更凭京兆订心期。锋车勉为苍生缓，勿负羊城赞叹时。
为宫紫玄留行和邓孝威韵·其一
作者：龚鼎孳
朝代：明
体裁：古风

皎皎长安月，素琴奏清娱。上客登空堂，衿佩芳兰俱。问客何方来，远道何区区。四海征车多，游子良嵚岖。嘉会不可常，合并忘天隅。倾我浊酒樽，欲去双踌蹰。辇路盛华辀，入宫嗤滥竽。智士一虎变，将为时所须。含情向晨风，愿言缓前驱。
为宫紫玄留行和邓孝威韵·其二
作者：龚鼎孳
朝代：明
体裁：古风

玉阶碧露滋，流萤满金殿。奉帚立中庭，涎涎过双燕。明珠结芳襦，揽裳中自羡。婉变实未嫁，含愁发幽倩。牵衣一徘徊，强理白团扇。岂无蹇修言，惧因合欢贱。金石信长保，筦簟羞急荐。当风执素手，飞蓬有深眷。
为密之催妆同秋岳于皇尔唯如须限韵三首·其一
作者：龚鼎孳
朝代：明
体裁：七言律诗

绮阁鸳鸯绣谱陈，押帘银蒜护花尘。旧怜染砚宜纸袖，新学梳头问侍人。豆蔻试香矜午夜，海棠留梦伴芳辰。金门好是琴心地，为博文君一启唇。
为密之催妆同秋岳于皇尔唯如须限韵三首·其三
作者：龚鼎孳
朝代：明
体裁：七言律诗

流苏双结翠茵陈，玉暖湘钩蹴粉尘。视草凤池兰作佩，簪花鸾镜璧为人。绿云斜照金钗夕，红印香消宝靥辰。为说主恩清禁渥，口脂新赐及檀唇。
为密之催妆同秋岳于皇尔唯如须限韵三首·其二
作者：龚鼎孳
朝代：明
体裁：七言律诗

画黛牙签夹座陈，深闺笔墨净秋尘。书宜内史增彤管，天与龙绡宠玉人。绛烛影怜三唤后，綵箫吹待百花辰。章台渐有香螺染，不羡东方独啮唇。
为山右冯叟寿·其一
作者：龚鼎孳
朝代：明
体裁：七言律诗

名山瑞草鹿耕馀，绛雪□霞护隐居。市义每焚齐相券，养生兼采计然书。庭趋丹凤苞先异，颜驻青精玉不如。仙历几看周亥步，他时黄绮重安车。
为山右冯叟寿·其二
作者：龚鼎孳
朝代：明
体裁：七言律诗

江湖万里岁星悬，河雒欣同李郭船。上党家声原将相，鹿门眷属总神仙。冰桃雪藕清秋盛，竹灶花床逸兴偏。耆旧传兼游侠著，玉杯应劝酒如泉。
为张子题画册·其一
作者：龚鼎孳
朝代：明
体裁：七言绝句

双屐秦淮雪满楼，高斋灯火夜藏钩。飞蓬一别朱琴断，惆怅花开自白头。
为张子题画册·其二
作者：龚鼎孳
朝代：明
体裁：七言绝句

公瑾风流迥绝尘，飘零江海墨华新。妒它麦陇茆檐里，看尽东西南北人。
为张玉调司马题册·其一
作者：龚鼎孳
朝代：明
体裁：五言律诗

国门耆旧尽，又送一人行。未及悬车格，偏谐赌墅情。主恩深拥传，畏路息归耕。钧轴年年事，秋心绿岳平。
为张玉调司马题册·其二
作者：龚鼎孳
朝代：明
体裁：五言律诗

巫咸招不返，吾亦井泥封。战伐轻鱼腹，艰难过虎踪。道能贞气数，天亦厚君宗。碧涧烟波阔，为公蹑屩从。
为李五弦司马悼姬人·其一
作者：龚鼎孳
朝代：明
体裁：七言绝句

箜篌犹系凤凰裙，玉掌琉璃匕已分。罗幕繁霜清怨急，月中花语不堪闻。
为李五弦司马悼姬人·其七
作者：龚鼎孳
朝代：明
体裁：七言绝句

藕丝微衬五铢红，凤屧凌波掌上工。赋就雒神难仿佛，水晶屏拥白芙蓉。
为李五弦司马悼姬人·其三
作者：龚鼎孳
朝代：明
体裁：七言绝句

洞箫清响玉栏干，春露春风绿绮寒。心似合欢金百结，飞鸿长向泪中看。
为李五弦司马悼姬人·其九
作者：龚鼎孳
朝代：明
体裁：七言绝句

记歌红豆隔璚筵，绛树莺啼四十弦。争忆彩云翻子夜，两行珠履拜神仙。
为李五弦司马悼姬人·其二
作者：龚鼎孳
朝代：明
体裁：七言绝句

玉华簟冷碧云秋，七宝香凝翡翠楼。肠断金风天外度，年年银汉泣牵牛。
为李五弦司马悼姬人·其五
作者：龚鼎孳
朝代：明
体裁：七言绝句

百花香里夜拥书，小婢云鬟插玉梳。谢女诗篇班女扇，一壶秋水浸蟾蜍。
为李五弦司马悼姬人·其八
作者：龚鼎孳
朝代：明
体裁：七言绝句

博山翠幄护真真，巫峡春风画里身。一代红颜怜小玉，尚书今是有情人。
为李五弦司马悼姬人·其六
作者：龚鼎孳
朝代：明
体裁：七言绝句

琼楼珠室五云车，绛雪轻笼萼绿华。自是邺侯仙骨重，返魂香已属名花。
为李五弦司马悼姬人·其十
作者：龚鼎孳
朝代：明
体裁：七言绝句

销魂扶病理朱丝，骑省香多遗挂知。一自广陵清调绝，蛾眉千载哭钟期。
为李五弦司马悼姬人·其四
作者：龚鼎孳
朝代：明
体裁：七言绝句

芳室蘅芜綵佩轻，紫烟湘雾隐倾城。谁歌落叶哀蝉曲，一夜龙膏照不明。
为李素臣题册
作者：龚鼎孳
朝代：明
体裁：五言律诗

龙门高百尺，髣髴旧风流。丹穴仍巢凤，苍鹰已化鸠。人传冠剑出，天使菊松留。不有南州义，平泉成古丘。
为梁玉立司马题柏棠村牡丹图·其一
作者：龚鼎孳
朝代：明
体裁：七言律诗

二月已过花未放，衔杯况值三春终。那期冰雪遮老眼，却有图画开芳丛。风幄午阴行烂熳，青林岳色长巃嵷。玉壶一日须一醉，坐看朝野欢娱同。
为梁玉立司马题柏棠村牡丹图·其二
作者：龚鼎孳
朝代：明
体裁：七言律诗

清门累叶推公望，不数相君忠孝家。即令四海被霖雨，岂可三径无烟霞。畴昔人才盛庆历，至今父老犹咨嗟。司马强食活百姓，寄谢柏棠村里花。
为汪千顷题小像·其一
作者：龚鼎孳
朝代：明
体裁：七言绝句

人传好句比琅玕，莫遣风尘上鹖冠。归去与君同隐几，千烽烟月尽情看。
为汪千顷题小像·其二
作者：龚鼎孳
朝代：明
体裁：七言绝句

太平词客盛长杨，招隐今怜丛桂荒。却轨闭门聊玩世，林宗垫角幼安床。
为王安又题闺媛集后
作者：龚鼎孳
朝代：明
体裁：七言绝句

敬亭山色玉台眉，锦宇传来幼妇词。惆怅青溪花落尽，风前重续断肠诗。
为王鸣石郡侯书扇·其一
作者：龚鼎孳
朝代：明
体裁：七言绝句

雨过城阴碧溆长，画龙綵鹢斗芳塘。使君心似冰壶月，不问荷香问稻香。
为王鸣石郡侯书扇·其二
作者：龚鼎孳
朝代：明
体裁：七言绝句

千村花柳映凫鸥，府主清廉岁有秋。租吏缓来兵甲远，野夫真卧稻香楼。
为秋岳悼亡用李长吉恼公韵
作者：龚鼎孳
朝代：明
体裁：五言排律

擘桃怜小靥，弹荔坠轻红。雒佩乘灵霸，琼烟散绮丛。影如春絮远，妆忆露华浓。鹦鹉窥蟾镜，栴檀冷钿筒。药疑偷玉杵，浪只打秋荭。蛤帐馈玄的，虾须网绿虫。窗知百和语，衾吐合欢茸。楼凤凭箫迥，奁蛛受粉融。当年钗插鬓，无那步临风。理楫迎仙叶，吹灯护锦蓉。艳将鸦鬓发，羞仗麝巾笼。犀帖冲梁燕，莲窠稳蜜蜂。豸冠兰袖拂，罗袜水晶蒙。宝扇分天赐，吴纨压鬼賨。匀脂供绣虎，扫黛健当熊。冰立看囊笔，波横溅楚弓。同心人是柏，幽阁气如虹。苍卒甘泉火，苍茫函谷封。有金埋将相，无剑倚崆峒。万户闻哀鴂，千官哭鼎龙。河山隋苑草，风雨汉台铜。憔悴孤臣泣，坚贞女士踪。血甘陵土碧，衣惜御炉烘。完璧存瑶瑟，铺香种鹿葱。旅愁宽塞雁，彤管奉江枫。夫子腾嘉誉，词场起峻墉。葡萄名最古，菡萏色偏秾。惆怅梁家总，讥弹霍氏冯。调莺浇磊块，遣骑召丝桐。步鄣纷相籍，油车晚自从。缠绵温蕙性，亲切泥雕栊。比翼翻文沼，柔条擅永丰。期寻霞外驾，兼撷故园菘。云母才装馆，樵青可署僮。身凭呼翡翠，郎爱跃花骢。郑重真珠掌，霏微绛雪容。茱萸修带结，蛱蝶盛年充。鬓瘦清霜后，肠回石阙中。啼鹃绒舌剪，堕马腻鬟鬉。入梦神题峡，招魂客自邛。长生门竟锁，银汉鹊难通。潘岳心摇落，休文体病慵。霓裳瀛海见，桦烛绣帷逢。展匣芳痕湿，挑琴密意松。伯劳飞渐杳，沟水谶成凶。琬字镌南国，玫簪折旧宫。真消红蜡泪，空羡白头翁。娇女珊瑚拥，遗袿瑞脑缝。鸟迷建业树，月过景阳钟。好向杨枝觅，多情本易空。
为等伦上人题放生池半阁步方直之原韵·其一
作者：龚鼎孳
朝代：明
体裁：七言律诗

投筇每坐夕阳西，十丈尘难上尺梯。野色旷因残堞见，寒花低与草堂齐。月高吴苑闻游鹿，秋寂骊山想斗鸡。多少楼台烽燧隐，乾坤半阁老僧栖。
为等伦上人题放生池半阁步方直之原韵·其三
作者：龚鼎孳
朝代：明
体裁：七言律诗

结屋无钱觅瀼西，鍪弧稀处即丹梯。相怜向日双扉静，不信银戈万帐齐。腊尽橘丛寒还雁，人来桑树午鸣鸡。呼鹰跃马城南客，为报山中有逸栖。
为等伦上人题放生池半阁步方直之原韵·其二
作者：龚鼎孳
朝代：明
体裁：七言律诗

云封竹树野桥西，晴日登楼自去梯。樵谷柴宜庞老拾，沧洲兴爱虎头齐。池喧雪槛呼名鸭，磬定风龛彻曙鸡。乌鹊一身三匝老，江湖今到远公栖。
为等伦上人题放生池半阁步方直之原韵·其四
作者：龚鼎孳
朝代：明
体裁：七言律诗

贝叶经翻竹榻西，缘阶碧草自成梯。楼船锦缆人何在，风雨篷窗一舫齐。旷野天回愁虎兕，寒山目冷笑虫鸡。雕胡饭熟回春梦，欹枕看云老是栖。
为紫玄留行和孝威·其一
作者：龚鼎孳
朝代：明
体裁：七言律诗

芙蓉海国片帆归，春霁邗江别袂挥。三岁飘萍逢旧雨，一行寒雁澹秋晖。麻鞋往事金光愤，宫锦同时玉勒肥。怅望云门弹宝瑟，数峰青已隔湘妃。
为紫玄留行和孝威·其二
作者：龚鼎孳
朝代：明
体裁：七言律诗

秋尽卢龙画角哀，朔云宫树晚登台。六朝丘壑馀名士，列国文章起霸才。龙腹可容沧海卧，凤毛又见碧山开。十年奏赋长杨地，忍听骊驹陌上催。
为紫玄送别和孝威·其一
作者：龚鼎孳
朝代：明
体裁：七言律诗

春雨堂开赋采薇，中林瑶草忆芳菲。凤凰枝在秋先老，虎兕歌成道不非。白首故人牵往辙，青山今日信初衣。从夸碧艇菰芦绕，皓月曾同卧石矶。
为紫玄送别和孝威·其二
作者：龚鼎孳
朝代：明
体裁：七言律诗

寒枫落尽古沟头，黄鹄吟成此壮游。天与茅容鸡黍福，世宜毕卓蟹螯谋。朝云镜倚双蛾绿，夜雨书销独鹿愁。钓濑一星因客重，云台风物已先秋。
为紫玄送别和孝威韵·其一
作者：龚鼎孳
朝代：明
体裁：古风

久客知岁寒，日暮知他乡。驾言返故庐，悲风相慨慷。登高眺大陆，我马方玄黄。长跪告执绥，斗酒当盈觞。壮夫志万里，奚为急晨装。鸿雁已南稻，执辔愁雨霜。宫阙郁岧峣，百感回孤肠。一奏伏枥歌，天地为低昂。君子勖令名，达人娱景光。
为紫玄送别和孝威韵·其二
作者：龚鼎孳
朝代：明
体裁：古风

荆璞栖岩阿，物以知希珍。时运有往复，杰士宁长贫。入燕吊渐离，游赵哂剧辛。深怀管乐志，丝竹怡芳晨。高鸟得安巢，潜龙无损鳞。尺素堕云中，驰情若比邻。上言乐未央，下言思故人。
为胡元润题画·其一
作者：龚鼎孳
朝代：明
体裁：七言绝句

沧江秋水远连天，江上幽人自刺船。不分东华尘满眼，芦中原有白鸥眠。
为胡元润题画·其二
作者：龚鼎孳
朝代：明
体裁：七言绝句

谁结茆斋对青壁，更令白日隐修篁。先生一企南荣脚，任说黄粱味许长。
为胶侯题岩荦画·其一
作者：龚鼎孳
朝代：明
体裁：七言绝句

含风浥露尽秋声，百尺琅圩墨沼横。一夜箨龙沧海长，侍郎派已压彭城。
为胶侯题岩荦画·其二
作者：龚鼎孳
朝代：明
体裁：七言绝句

春园桃李日纷纷，立懦廉顽有此君。寄傲何心嘲肉食，绝交书代北山文。
为良野悼亡·其一
作者：龚鼎孳
朝代：明
体裁：七言绝句

长河秋月片帆低，疏柳鬖鬖络纬啼。可似博山宫锦夜，一围香雾坐花西。
为良野悼亡·其三
作者：龚鼎孳
朝代：明
体裁：七言绝句

东阿才子紫薇郎，玉镜朝回晓日妆。记得五花眉黛就，词头犹染郁金香。
为良野悼亡·其二
作者：龚鼎孳
朝代：明
体裁：七言绝句

口脂面药耀青春，翠屧珠珰起暗尘。落叶哀蝉天上曲，人间亦有断肠人。
为良野悼亡·其五
作者：龚鼎孳
朝代：明
体裁：七言绝句

对系罗裙白玉枝，紫囊雀扇并肩时。钱塘江上潮如雪，洗马茫茫欲向谁。
为良野悼亡·其六
作者：龚鼎孳
朝代：明
体裁：七言绝句

凤凰楼迥玉箫孤，碧海青天事有无。风冷驿亭偏九日，愁看绣带结茱萸。
为良野悼亡·其四
作者：龚鼎孳
朝代：明
体裁：七言绝句

锦树晴翻玉溆沙，返魂难问紫鸾车。鸳鸯蛱蝶无情思，谁折西陵并蒂花。
为节母许孺人寿
作者：龚鼎孳
朝代：明
体裁：古风

若翁即吾翁，自言得天厚。生男为名士，生女为节妇。砥柱屹龙门，力持横流后。且问列女传，綦缟有此否。少小娴内则，贫家奉箕帚。秋星未一周，鸾鹄遽辞耦。室无呱呱儿，结缡矧未久。皎日当寸心，誓之以白首。断发依父兄，繁霜支户牖。遗腹得女雏，血乳相杂揉。孤灯青荧荧，刀尺伴瓦缶。东向问高堂，甘旨不离手。或时吁苍天，刲肉复减寿。茕茕未亡人，代子奉姑舅。兄勤五夜读，兼为万里走。一身侍温凊，勿以忧父母。如此四十年，艰难无不有。十指自经营，两家各无负。兄今复高第，雄文熟人口。世事异荣瘁，厄数回阳九。持此金石坚，陵谷岂能朽。我欲拜巾帼，胜于婴杵臼。乌头表双阙，节孝特书某。彤管与青编，昆玉耀渊薮。生女成大名，讵独名吾友。
为葆光题岩荦画
作者：龚鼎孳
朝代：明
体裁：七言绝句

历落嵚崎第一流，营丘北苑在沧洲。烟云不入中山箧，留助幽人万里游。
为虎别题岩荦画
作者：龚鼎孳
朝代：明
体裁：七言绝句

平生我爱戴安道，天下人称张长公。黄纸署衔金作埒，何如身在此山中。
为赵友沂题所藏杨龙友画册
作者：龚鼎孳
朝代：明
体裁：古风

南渡谁秉国钧者，当时争指贵阳马。皖江老狐据当道，清流喋血盈朝野。金盘火齐高如山，斜封墨敕畴封还。葛岭閒堂格天阁，锦装大轴连云间。一夕延秋六军散，白衣红袖徒悲叹。相府图书等告身，沟渠纸墨残花乱。龙友笔墨殊萧然，鲭盘游戏还仙仙。解衣兴至一挥洒，千岩万壑生秋烟。黄骢裤褶驰南陆，愤作虎头飞食肉。铁戟沙迷战鼓沈，枥马惊星地翻轴。丹青纵横久更新，荆关董巨流传真。苍茫古色照金石，贵阳亦有风流人。赵生意气深相取，晴窗还并孤松抚。此物携持应有神，九疑落月三湘雨。
为赵友沂题所藏杨龙友画册和钱牧斋先生韵
作者：龚鼎孳
朝代：明

南渡谁秉国钧者，当时争指贵阳马。皖江老狐据当道，清流喋血盈朝野。金盘火齐高如山，斜封墨敕畴封还。葛岭闲堂格天阁，锦装大轴连云间。一夕延秋六军散，白衣红袖徒悲叹。相府图书等告身，沟渠纸墨残花乱。龙友笔墨殊萧然，鲭盘游戏还仙仙。解衣兴至一挥洒，千岩万壑生秋烟。黄骢裤褶驰南陆，愤作虎头飞食肉。铁戟沙迷战鼓沈，枥马惊星地翻轴。丹青纵横久更新，荆关董巨流传真。苍茫古色照金石，贵阳亦有风流人。赵生意气深相取，晴窗还并孤松抚。此物携持应有神，九疑落月三湘雨。
为赵子玉林题小像兼以惜别
作者：龚鼎孳
朝代：明
体裁：七言律诗

吴越扁舟梦已安，驱车重信太行难。客怜羁宦投鱼铗，贫过残冬剩鹖冠。满眼风波知计拙，赏心灯火忆春寒。武塘烟月中林柳，拂石为吾选钓竿。
为鲁斋题岩荦画
作者：龚鼎孳
朝代：明
体裁：七言绝句

万仞巉岩不可攀，苍寒如见故人颜。他时大泽生云雨，犹记沧洲雪里山。
为默和上人题武彝山水卷·其一
作者：龚鼎孳
朝代：明
体裁：七言绝句

万壑千岩九曲通，幔亭云气正空濛。凭将芥子须弥意，摄入华严楼阁中。
为默和上人题武彝山水卷·其二
作者：龚鼎孳
朝代：明
体裁：七言绝句

飞锡何殊面壁时，风尘应不上军持。与公竟结青鞋伴，一路看山到武彝。
乌江怀古
作者：龚鼎孳
朝代：明

萧萧碧树隐红墙，古庙春沙客断肠。真霸假王谁胜负，淮阴高冢亦斜阳。
乌江怀古·其一
作者：龚鼎孳
朝代：明
体裁：七言绝句

梦里兴亡咽杜鹃，年年庙食野棠天。英雄百战无遗恨，竟忍鸿门碎玉拳。
乌江怀古·其三
作者：龚鼎孳
朝代：明
体裁：七言绝句

萧萧碧树隐红墙，古庙春沙断客肠。真霸假王谁胜负，淮阴高冢亦斜阳。
乌江怀古·其二
作者：龚鼎孳
朝代：明
体裁：七言绝句

意气相看瘗玉坡，天亡不耐美人何。犹怜龙准输人彘，楚舞销魂复楚歌。
乌江怀古·其四
作者：龚鼎孳
朝代：明
体裁：七言绝句

一增不用岂天亡，倾国何当罪艳妆。试看八千齐解甲，虞兮曾不负君王。
乘月放舟过观音岩·其一
作者：龚鼎孳
朝代：明
体裁：五言律诗

忽漫移飞楫，惊呼万峭前。洞虚遥透火，石出倒浮天。碧乳蛟宫注，丹梯鸟迹迁。半山星月影，平挂众峰巅。
乘月放舟过观音岩·其二
作者：龚鼎孳
朝代：明
体裁：五言律诗

羽翼凭虚骋，身忘绝壑中。香灯何夏腊，天地此房栊。大海晴岚聚，曹溪邃谷通。苗花春浪细，还许驻孤篷。
乙酉三月十九日述怀
作者：龚鼎孳
朝代：明
体裁：七言律诗

残生犹得见花光，回首啼鹃血万行。龙去苍梧仙驭杳，莺过堤柳暮云黄。寝园麦饭虚寒食，风雨雕弓泣尚方。愁绝茂陵春草碧，罪臣赋已罢长杨。
九日同圣秋与可绮季园次宗来玉少登毗卢阁复饮松下仍叠前韵
作者：龚鼎孳
朝代：明
体裁：古风

不爱醒酒石，忘忧正倚醉眠力。不结金张客，平生之交心相得。插天高阁韦杜前，胜游同跃锦连钱。寺门黄叶打头急，飒如风柳初吹绵，诸君綦履先连翩。兴来不暇尊吾足，扪黑攀危豁双目。云低翠壑径濛濛，霜早碛鸿飞肃肃。薄阴渐霁风日和，巡檐不厌三四过。回身欲下复伫立，奈此满城烟树何。来往纷纷托末契，抚松争诧盘孥势。根柯岁月已渺漫，空见怒虬鳞爪斑，惜哉不得藏深山。酒铛笔格罗空台，开卷歘忽风雨来，左持蟹螯右酒杯。改席移镫欢不足，依稀月冷龙潭菊。当时比肩多龙腹，却怜纪叟闽山麓。刺促钟鸣与鼎食，纵饮高歌何可得。长安乐事趁閒人，月落马蹄犹未息。
九日同秋岳圣秋伯紫诸子集慈仁寺登高限韵·其一
作者：龚鼎孳
朝代：明
体裁：七言律诗

上方钟磬倚危楼，秋兴萧条亦胜游。山共落虹浮曲槛，日随飞鸟到归舟。石麟冷见苍烟直，玉露晴疑翠栝流。愁对黄尘金甲满，管箫犹似百花洲。
九日同秋岳圣秋伯紫诸子集慈仁寺登高限韵·其三
作者：龚鼎孳
朝代：明
体裁：七言律诗

碣石霜高落叶飞，菊丛风日澹清辉。天南战幸投戈罢，闾左秋占行戍稀。云重御楼花萼绕，月寒沙岭皂雕归。莫嫌埋照师嵇阮，谏猎书同旅鬓稀。
九日同秋岳圣秋伯紫诸子集慈仁寺登高限韵·其二
作者：龚鼎孳
朝代：明
体裁：七言律诗

凭高日日忆江峰，阁道宁辞屐齿重。出塞客才悲断柳，入林心肯负苍松。秋怜代马千群急，老爱吴鸿万里逢。白羽渐停杼轴减，沧洲何地不扶筇。
九日招佛公同圣秋饭龙爪槐下·其一
作者：龚鼎孳
朝代：明
体裁：七言律诗

穷秋闭户阻登跻，不记双槐韦杜西。把菊泪催新节序，杖藜人出古招提。空潭潦水寒仍碧，密树郊坛晚故齐。巾拂肯容诗酒污，百年多难感凄迷。
九日招佛公同圣秋饭龙爪槐下·其二
作者：龚鼎孳
朝代：明
体裁：七言律诗

秋灯人影复虚堂，檐叶惊飞雁一行。海内云霞能几客，愁中萸菊且他乡。凭栏眷汝千峰夕，感世容吾两鬓霜。更向石林深处坐，疏钟残月送重阳。
九日招崔兔床吴岱观姜绮季朱鹤门王望如纪檗子白仲调项器宗阎秩东纪法乳姜孝阿沈云宾王公远黑窑厂野集用重阳登高四韵·其一
作者：龚鼎孳
朝代：明
体裁：五言律诗

岁岁长安陌，招寻此地重。深杯明落照，残雾涌寒峰。节物秋难负，朋游老更浓。莫辞归骑晚，灯火隔林钟。
九日招崔兔床吴岱观姜绮季朱鹤门王望如纪檗子白仲调项器宗阎秩东纪法乳姜孝阿沈云宾王公远黑窑厂野集用重阳登高四韵·其三
作者：龚鼎孳
朝代：明
体裁：五言律诗

难起桓宣武，龙山客再登。千秋人旷邈，九日事凭陵。劲草驯调马，新霜逼晾鹰。悲歌年少意，罢酒一飞腾。
九日招崔兔床吴岱观姜绮季朱鹤门王望如纪檗子白仲调项器宗阎秩东纪法乳姜孝阿沈云宾王公远黑窑厂野集用重阳登高四韵·其二
作者：龚鼎孳
朝代：明
体裁：五言律诗

安得閒如此，同来坐夕阳。浮踪频聚散，野色只苍茫。落叶催双杵，征鸿指故乡。旧交回首尽，悽咽到欢场。
九日招崔兔床吴岱观姜绮季朱鹤门王望如纪檗子白仲调项器宗阎秩东纪法乳姜孝阿沈云宾王公远黑窑厂野集用重阳登高四韵·其四
作者：龚鼎孳
朝代：明
体裁：五言律诗

杂坐哀弦发，天空秋更高。云山低岸帻，身世稳呼醪。丛菊思田里，寒星惊鬓毛。明年知此会，沾醉满林皋。
九日招集苕文贻上诸子黑窑厂登高·其一
作者：龚鼎孳
朝代：明
体裁：五言律诗

聊复为欢耳，扁舟吾欲东。乡心随落叶，老客渐飘蓬。丝竹秋星下，关河过雁中。茱萸须细把，恼杀烛花红。
九日招集苕文贻上诸子黑窑厂登高·其三
作者：龚鼎孳
朝代：明
体裁：五言律诗

去天才尺五，韦杜古城南。野树隐残寺，夕阴摇远潭。荆高能痛饮，王谢总清谈。惭愧双蓬鬓，年年此盍簪。
九日招集苕文贻上诸子黑窑厂登高·其二
作者：龚鼎孳
朝代：明
体裁：五言律诗

偶然槐柳市，人外得疏篱。雨过荒台坼，天寒皂帽知。秋凭霜菊送，酒并蟹螯持。莫惜淹归柝，狂歌路不岐。
九日招集苕文贻上诸子黑窑厂登高·其四
作者：龚鼎孳
朝代：明
体裁：五言律诗

无事即丘壑，爱山难买山。安能九日醉，竟与孤云还。林月已复出，栖鸦如此閒。流年感羁宦，相劝长开颜。
九日李书云农部招同金岂凡太宰王铁山司马吴雪航侍御堵芬木大令并诸吴客歌饮慈仁松下·其一
作者：龚鼎孳
朝代：明
体裁：五言律诗

秋爱登临健，何辞屐齿重。菊堪娱晚岁，松似偃孤峰。兵气先寒雁，经台响暮蛩。为邀吴苑月，同送蓟门钟。
九日李书云农部招同金岂凡太宰王铁山司马吴雪航侍御堵芬木大令并诸吴客歌饮慈仁松下·其三
作者：龚鼎孳
朝代：明
体裁：五言律诗

空天清啸发，鸾鹤忆孙登。巾漉柴桑社，龛明薜荔灯。乡愁飞急管，雪色动苍藤。匡济推调鼎，吾衰醉尚能。
九日李书云农部招同金岂凡太宰王铁山司马吴雪航侍御堵芬木大令并诸吴客歌饮慈仁松下·其二
作者：龚鼎孳
朝代：明
体裁：五言律诗

浮踪终未料，结侣且高阳。丝竹心原苦，江山鬓已苍。鸡豚销野戍，鱼鳖警宣房。肯释干戈厄，茱萸急绛囊。
九日李书云农部招同金岂凡太宰王铁山司马吴雪航侍御堵芬木大令并诸吴客歌饮慈仁松下·其四
作者：龚鼎孳
朝代：明
体裁：五言律诗

猿鸟攀幽树，龙蛇信浊醪。一骢林外系，孤笛月中高。愤俗坚兰佩，怀山保缊袍。百年嵇阮意，狂简对戎涛。
九日过慈仁寺适琳芝携具至邀同阶六圣秋登毗卢阁剧饮松下·其一
作者：龚鼎孳
朝代：明
体裁：七言律诗

浮空百尺西来阁，暝踏危攀正午钟。木脱楼台秋尽出，檐开嶂壑翠仍重。疏砧自急宫城雁，寒日偏明石磴松。指点雪山南去路，晚花愁傍战场浓。
九日过慈仁寺适琳芝携具至邀同阶六圣秋登毗卢阁剧饮松下·其二
作者：龚鼎孳
朝代：明
体裁：七言律诗

经台风劲添衣后，门闭珠林薜荔荒。万事波澜宽浊酒，一床筝笛驻斜阳。游踪物外萍堪聚，老鬓天涯菊对苍。兴剧招寻还卜夜，秋来玉漏帝城长。
九日邀同何榕庵成二鸿吴岱观韩圣秋纪伯紫邓孝威李素臣陆吴州王玉式白仲调何濮源王燕友集慈仁寺毗卢阁登高遂饮松下用少陵九日诸韵·其一
作者：龚鼎孳
朝代：明
体裁：五言律诗

散步珠林敞，萧然自野翁。酒宽愁鬓短，人爱故乡同。白雁霜砧外，青山戍鼓中。凭高偏涕泪，半似洒途穷。
九日邀同何榕庵成二鸿吴岱观韩圣秋纪伯紫邓孝威李素臣陆吴州王玉式白仲调何濮源王燕友集慈仁寺毗卢阁登高遂饮松下用少陵九日诸韵·其一
作者：龚鼎孳
朝代：明
体裁：七言律诗

碧露幽林天地宽，紫螯黄菊惬清欢。兴酣欲进中山酒，风急全愁神武冠。闽海檄飞鲸浪涌，吴江橘压鲙盘寒。五陵高会笙箫起，多少云峰冷眼看。
九日邀同何榕庵成二鸿吴岱观韩圣秋纪伯紫邓孝威李素臣陆吴州王玉式白仲调何濮源王燕友集慈仁寺毗卢阁登高遂饮松下用少陵九日诸韵·其三
作者：龚鼎孳
朝代：明
体裁：七言律诗

千载燕昭遗霸略，黄金尚忆筑高台。三韩气挟居庸入，万里秋从碣石开。地赤江淮征挽迅，甲移湘楚蜡书来。期门火映金沟月，怅望铜龙不忍催。
九日邀同何榕庵成二鸿吴岱观韩圣秋纪伯紫邓孝威李素臣陆吴州王玉式白仲调何濮源王燕友集慈仁寺毗卢阁登高遂饮松下用少陵九日诸韵·其三
作者：龚鼎孳
朝代：明
体裁：五言律诗

大气佳堪住，浮踪晚易非。百年中散醉，几日季鹰归。老畏宾朋减，名埋啸傲微。心知诸少俊，不妒芰荷衣。
九日邀同何榕庵成二鸿吴岱观韩圣秋纪伯紫邓孝威李素臣陆吴州王玉式白仲调何濮源王燕友集慈仁寺毗卢阁登高遂饮松下用少陵九日诸韵·其二
作者：龚鼎孳
朝代：明
体裁：七言律诗

悲歌燕赵易伤神，风叶萧萧易水滨。枥马夜惊飞将折，碧鸡云迓大旗新。高秋自壮横汾曲，清跸犹思谏猎人。宫阙嵯峨烟树绕，天隅谁信暂烽尘。
九日邀同何榕庵成二鸿吴岱观韩圣秋纪伯紫邓孝威李素臣陆吴州王玉式白仲调何濮源王燕友集慈仁寺毗卢阁登高遂饮松下用少陵九日诸韵·其二
作者：龚鼎孳
朝代：明
体裁：五言律诗

有地安芒屩，无言世路艰。身犹工汎菊，计已拙藏山。萍聚青霞满，花开战血斑。江湖何寂寞，客盛五云间。
九日邀同何榕庵成二鸿吴岱观韩圣秋纪伯紫邓孝威李素臣陆吴州王玉式白仲调何濮源王燕友集慈仁寺毗卢阁登高遂饮松下用少陵九日诸韵·其五
作者：龚鼎孳
朝代：明
体裁：五言律诗

诸州喧用武，一壑愧移文。衰凤身何补，轻鸥梦不纷。钟添秋苑静，笛送晚愁闻。搔首青天立，呼鹰落塞云。
九日邀同何榕庵成二鸿吴岱观韩圣秋纪伯紫邓孝威李素臣陆吴州王玉式白仲调何濮源王燕友集慈仁寺毗卢阁登高遂饮松下用少陵九日诸韵·其四
作者：龚鼎孳
朝代：明
体裁：五言律诗

千林初极目，百罚忍辞杯。阁道秋阴暗，松关碧月开。云涛晴自落，乌鹊倦能回。莽莽河山色，金元战后来。
九日邀同何榕庵成二鸿吴岱观韩圣秋纪伯紫邓孝威李素臣陆吴州王玉式白仲调何濮源王燕友集慈仁寺毗卢阁登高遂饮松下用少陵九日诸韵·其四
作者：龚鼎孳
朝代：明
体裁：七言律诗

霜青鹃急万山哀，插羽弯弧此路回。玉辇尽闻宫漏静，绣幢遥自海西来。三雍礼已陈经幄，九译名应惜露台。兵革顿消人赐复，浮生安敢负衔杯。
九日邀赵洞门友沂陈涉江张紫淀何寤明宋又韩邢孟贞杜于皇邓孝威纪伯紫余澹心白孟新仲调姚寒玉登容与台时张燕筑丁继之王公远诸君度曲角技赵玉林徐钦我文漪介玉叔氏鸣玉家弟孝积并下榻市隐园集饮甚欢
作者：龚鼎孳
朝代：明
体裁：五言排律

天气逢佳日，不知秋思凉。乍开丛桂径，同泛菊花觞。折简来芳药，停鞭到绿杨。相期临野峤，随意得欢场。池馆全依水，蒹葭欲犯霜。闭门人蜡屐，捲幔午闻香。荷芰衣初接，茱萸兴已长。晴峰斜带屋，嘉树老名堂。星聚无先后，才多兢陆梁。昼宜图画永，言对笋蔬忘。捣练孤砧白，连云万垒黄。时容歌当哭，吾敢醒而狂。且侧登台帽，休褰蹈海裳。松楸霞屿外，蟋蟀锦枫傍。泪堕阔元曲，踪浮少伯航。百年惟旧雨，六代此重阳。落叶平眢井，飞庐隔建章。竹寒邀鹤语，縠细动琴床。岁月笙箫送，艰难出处妨。醉深凭杂坐，灯绿吐回廊。哀雁声如诉，明蟾色正苍。山川馀狎客，王谢忆诸郎。揽鬓非江总，埋忧只杜康。林鸦千点乱，征马十年疮。不睹沧洲阔，焉知城阙荒。听猿三下泪，横笛九回肠。得侣坚游癖，无田治隐粮。石泉饥自煮，廛市沸如汤。世取飘零避，身容燕惰藏。兵销饶节物，终约老江乡。
九日集兴诚寺用重阳登高四韵·其一
作者：龚鼎孳
朝代：明
体裁：五言律诗

地僻秋光入，沙明野屧重。到来过急雨，迥立送疏钟。菊蕊寒初放，山云落故浓。醉吟休倚树，盘攫有苍龙。
九日集兴诚寺用重阳登高四韵·其三
作者：龚鼎孳
朝代：明
体裁：五言律诗

烛燄斜寒漏，萝阶暗更登。衣凉亲佛火，露重偃风藤。岁月移吹角，关山急按鹰。病多成老懒，游兴一飞腾。
九日集兴诚寺用重阳登高四韵·其二
作者：龚鼎孳
朝代：明
体裁：五言律诗

杂坐侵黄叶，高城受夕阳。杯行浮蚁嫩，天逐去鸿长。霜杵连韦曲，秋星出建章。接䍦从倒著，幽客讳吾狂。
九日集兴诚寺用重阳登高四韵·其四
作者：龚鼎孳
朝代：明
体裁：五言律诗

碧月井栏满，石床风笛高。闻歌伤白发，作计稳双螯。倦欲眠鸥屿，閒都似马曹。万行苍翠里，南望足林皋。
九日饮清泉寺
作者：龚鼎孳
朝代：明
体裁：五言律诗

萧然人吏散，僚佐共风流。泉石镌茶史，江山听酒筹。霜酣千橘醉，钟涩一林秋。妙想生歌拍，高人只静游。
九日鲁挹庵总戎招饮出家伶度曲
作者：龚鼎孳
朝代：明
体裁：七言律诗

烂醉高斋菊正秋，银筝绛烛豁羁愁。井陉壁在旗仍赤，铜柱功成谤合休。万事浮云看塞马，五湖明月属轻鸥。禁中颇牧悬相待，四十封侯卜虎头。
九日黑窑厂登高同方与三作
作者：龚鼎孳
朝代：明
体裁：七言律诗

得閒何地不欢场，一醉能忘旅鬓苍。风日总阴秋亦好，菊华未放酒先香。十年朋旧晨星散，满眼云山去雁长。寒月渐升丝管发，兴深安可讳吾狂。
九日黑窑厂登高同方虎国子康侯青藜纬云谷梁仲调伯紫湘草次康侯西山韵·其一
作者：龚鼎孳
朝代：明
体裁：七言律诗

彭泽卑栖也弃官，肯因马栈负烟峦。天连野色浮空阔，人坐秋阴爱薄寒。餐菊饱应骄五斗，振衣轻不让千盘。兰皋延伫游将远，讵必高予岌岌冠。
九日黑窑厂登高同方虎国子康侯青藜纬云谷梁仲调伯紫湘草次康侯西山韵·其三
作者：龚鼎孳
朝代：明
体裁：七言律诗

年年步屧此登台，今夕秋花喜尽开。自是欢多延暮景，那愁风急捲飞埃。篮舆敢借群贤拥，锦瑟偏逢烂醉哀。高会无钱须贳酒，狂呼不望白衣来。
九日黑窑厂登高同方虎国子康侯青藜纬云谷梁仲调伯紫湘草次康侯西山韵·其二
作者：龚鼎孳
朝代：明
体裁：七言律诗

只有黄花共绿尊，无人不受九秋恩。百年明好馀霜鬓，一夜江山似故园。玉塞吹笳回白雁，金沟落叶到青门。当风欲结幽芳佩，公子何思未敢言。
九日黑窑厂登高同方虎国子康侯青藜纬云谷梁仲调伯紫湘草次康侯西山韵·其五
作者：龚鼎孳
朝代：明
体裁：七言律诗

茱萸细把蕊重重，摇落秋心晚倍逢。梦去荆花双泪堕，愁来药裹六时供。归与狂简凭歌凤，老矣风波倦战龙。清夜衔杯还秉烛，小山丛桂肯吾容。
九日黑窑厂登高同方虎国子康侯青藜纬云谷梁仲调伯紫湘草次康侯西山韵·其四
作者：龚鼎孳
朝代：明
体裁：七言律诗

江声万里滚岷峨，淮海鱼龙白日过。尽遣金尊消岁月，几时璧马奠江河。寝园佳气千山转，宫井哀蝉一曲多。大有奏囊驰水旱，望中逸足倚明驼。
九日龙爪槐登高·其一
作者：龚鼎孳
朝代：明
体裁：七言绝句

城阙斜阳下古槐，当风残叶乱深杯。依稀建业閒砧杵，又逐他乡白雁来。
九日龙爪槐登高·其三
作者：龚鼎孳
朝代：明
体裁：七言绝句

寒水陂塘净晚秋，疏林苍翠落仍浮。正怜戏马风萧瑟，恰骤龙山玉踠骝。
九日龙爪槐登高·其二
作者：龚鼎孳
朝代：明
体裁：七言绝句

十年三醉兴诚寺，蓬鬓秋阴老更多。四海弟兄还浊酒，九衢车马此清歌。
九日龙爪槐登高·其四
作者：龚鼎孳
朝代：明
体裁：七言绝句

改席重看锦烛红，难将白袷抵西风。戍楼笳吹清宵月，才过寒花细雨中。
九月一日同澹心伯紫绮季寒玉子翥杓司家弟孝绪并一指山语二上人登雨花台四绝句·其一
作者：龚鼎孳
朝代：明
体裁：七言绝句

萧萧木叶下江流，滚滚沧波无尽头。多少斜阳城阙外，酒痕吹落蒋陵秋。
九月一日同澹心伯紫绮季寒玉子翥杓司家弟孝绪并一指山语二上人登雨花台四绝句·其三
作者：龚鼎孳
朝代：明
体裁：七言绝句

白雁秋回天地青，红墙木脱露荒亭。可怜九子风铃响，尚许啼鹃带血听。
九月一日同澹心伯紫绮季寒玉子翥杓司家弟孝绪并一指山语二上人登雨花台四绝句·其二
作者：龚鼎孳
朝代：明
体裁：七言绝句

年年梦绕雨花台，今日中林几客来。莫惜旗亭樽酒薄，六朝松桂万山开。
九月一日同澹心伯紫绮季寒玉子翥杓司家弟孝绪并一指山语二上人登雨花台四绝句·其四
作者：龚鼎孳
朝代：明
体裁：七言绝句

芒鞋踏遍草痕香，垂老江山托兴长。閒共幽人兼衲子，醉吟秋色到重阳。
九月三日龙爪槐下次伯紫韵·其一
作者：龚鼎孳
朝代：明
体裁：七言律诗

胜游何惜旧游重，岁岁双槐石上踪。残鬓那禁歌独鹿，酒人当日总如龙。城寒晚照砧催雁，僧去荒厨叶打钟。南向雪山同极目，薜萝空老最高峰。
九月三日龙爪槐下次伯紫韵·其二
作者：龚鼎孳
朝代：明
体裁：七言律诗

又见天涯菊放时，赏心节物总愁思。若燕篱下陶潜酒，谁遣秋深骑省悲。杂坐地偏堪卜夜，一林风定莫占箕。欢场减尽馀朋好，痛饮狂歌况我师。
九月八日张紫淀赵友沂杜于皇纪伯紫姚寒玉姜子翥邓孝威家弟孝积同集容与台
作者：龚鼎孳
朝代：明
体裁：七言律诗

樽酒淹留落照前，乱峰青放早鸿天。争来商阁看云坐，为损狂夫竟日眠。林色昼寒陶径柳，藕香秋忆越溪船。来朝兴剧龙山约，买醉还分种菊钱。
九月六日姜绮季以所画菊竹石见贻并惠名酒用空同观序上人藏陶成画菊石歌为谢
作者：龚鼎孳
朝代：明
体裁：古风

画菊复画石，风神萧萧兼骨力。画石复画竹，位置此君殊两得。今年重阳三日前，广文先生无酒钱。染指紫螯未快意，何论黄雀方披绵，闻客载酒兴翩翩。姜九书来忽果足，无暇褰裳逞游目。闭置空斋若新妇，枉遣秋林景森肃。心閒手敏笔墨和，苍苍三径疑经过。欣然赠画复赠酒，不饮如此三君何。寒士幽人物外契，更作撑天千尺势。晴空烟雾纷瀰漫，素壁忽生苔藓斑，悠然如见柴桑山。却忆长干登古台，风江落木飞鸿来，与君岸帻同挥杯。一卧青溪事竟足，何来重看长安菊。有竹无肉负此腹，那能醉饱钟山麓。劝君努力佳眠食，纵不成归住亦得。闭门有酒复有花，犹胜轩车驱驰老不息。
九月十三日于皇招同前民淡心绮季诸子登清凉台·其一
作者：龚鼎孳
朝代：明
体裁：七言绝句

万里秋阴入暮烟，盘空石磴断虹前。西风残叶能多少，变尽江山九月天。
九月十三日于皇招同前民淡心绮季诸子登清凉台·其七
作者：龚鼎孳
朝代：明
体裁：七言绝句

楚楚秋花紫翠生，凄凄霜烛下寒城。山门竟日愁欹仄，醉眼能令夜色平。
九月十三日于皇招同前民淡心绮季诸子登清凉台·其三
作者：龚鼎孳
朝代：明
体裁：七言绝句

蒋子清诗扣玉弦，铁衾老屋赏樊川。山前自挈盘餐至，不怪吴姬夜数钱。
九月十三日于皇招同前民淡心绮季诸子登清凉台·其二
作者：龚鼎孳
朝代：明
体裁：七言绝句

台城衰草晚山平，月黑长街野火生。浊酒霜螯高处醉，老秋消得故人情。
九月十三日于皇招同前民淡心绮季诸子登清凉台·其五
作者：龚鼎孳
朝代：明
体裁：七言绝句

六代寒潮战伐回，华林芳乐总蒿莱。杜陵漫兴浑无赖，挥洒山川到酒杯。
九月十三日于皇招同前民淡心绮季诸子登清凉台·其六
作者：龚鼎孳
朝代：明
体裁：七言绝句

千峰并日坐飞觞，秋入乾坤有醉乡。雁外一声谁倚笛，梅花哀怨谱青羌。
九月十三日于皇招同前民淡心绮季诸子登清凉台·其四
作者：龚鼎孳
朝代：明
体裁：七言绝句

锦树笼烟百尺孤，戍楼风角报栖乌。秋宵一刻恩难负，我辈登临非酒徒。
九月十五夜同诸子泛月秦淮·其一
作者：龚鼎孳
朝代：明
体裁：五言律诗

明月照高楼，谁家枕簟秋。江鸿低倚笛，岸柳动回舟。世事仍簧口，兵声又石头。终怜桃叶路，销尽酒人愁。
九月十五夜同诸子泛月秦淮·其二
作者：龚鼎孳
朝代：明
体裁：五言律诗

再有清歌发，铜街露已寒。莫教秋漏歇，长恐菊花乾。对月心真满，当风曲自难。不知灯火外，帘幕几人看。
九月日夏卤均招同姜与可绮季刘玉少曹次岳赴丰台看菊以舆人失道不果留饮九莲寺归经祖园小憩晚集松筠庵吴园次陈椒峰继至席上同作·其一
作者：龚鼎孳
朝代：明
体裁：七言律诗

竟日珠林薜荔西，清秋意外此招携。沧桑俯仰仍高阁，霜菊凄凉自远畦。薄醉酒容深夜续，乱峰人对晚烟迷。五陵多少閒车骑，幽径难逢拂藓题。
九月日夏卤均招同姜与可绮季刘玉少曹次岳赴丰台看菊以舆人失道不果留饮九莲寺归经祖园小憩晚集松筠庵吴园次陈椒峰继至席上同作·其二
作者：龚鼎孳
朝代：明
体裁：七言律诗

祖家亭子春同坐，寒入巾车复暮曛。老眼看花偏失路，游人残叶自为群。昏鸦正急严城鼓，旅雁频横碧落文。萧寺一灯秋对榻，松风犹带野溪云。
书介寿侍史香初诗后
作者：龚鼎孳
朝代：明
体裁：七言绝句

微云疏雨清堪画，朝日芙蓉锦不如。髣髴博山烟乍吐，诗名亦合署香初。
书孙秋我扇
作者：龚鼎孳
朝代：明
体裁：五言律诗

江边乌桕树，的的向霜明。落日此同坐，寒潮平不行。登临宽鬓色，离合入箫声。莫度关山曲，天涯独夜情。
书渊上人诵千卷法华卷后·其一
作者：龚鼎孳
朝代：明
体裁：七言绝句

青莲舌涌妙香生，精进何须现化城。共讶诸天花雨落，钟声夜夜海潮生。
书渊上人诵千卷法华卷后·其二
作者：龚鼎孳
朝代：明
体裁：七言绝句

各有明珠髻顶藏，香灯勤礼白毫光。我今失母如穷子，何处瞻依狮子床。
书笠上人募筑静室并请大藏经册子·其一
作者：龚鼎孳
朝代：明
体裁：七言绝句

大河南去长淮上，好结茆斋翳薜萝。饱吃软红尘十丈，归来原有白云窝。
书笠上人募筑静室并请大藏经册子·其二
作者：龚鼎孳
朝代：明
体裁：七言绝句

象为驮来历刹尘，粥鱼螺鼓一时新。等闲瞎捧盲拳外，却有埋头读诵人。
二月二十五日大雪和少陵前苦寒行·其一
作者：龚鼎孳
朝代：明
体裁：古风

旧裘已典新裘薄，一冬鬓发蜷如猬。乍喜早暄瓮牖开，连翩雪霰多难记。前年身作炎荒客，看人正月穿单络。仲春过尽愁拥炉，苍天慄冽何时释。
二月二十五日大雪和少陵前苦寒行·其二
作者：龚鼎孳
朝代：明
体裁：古风

西山积雪朝崚嶒，一夜阴风坼厚地。虎兕似闻幽壑吼，帆樯未信南行利。天隅战罢收戎衣，贯索引领沾晨晖。炯炯白日春浩荡，税轻犊饱农人归。
二月二日晓雪恭送世祖皇帝梓宫移景山泣纪四章 其二 端敬皇后先移景山
作者：龚鼎孳
朝代：明
体裁：五言律诗

飞旐瑶池合，崇冈御气通。松云春自暗，椒寝泪犹红。共铸荆山鼎，谁当辇路熊。诸天纷羽节，早识万缘空。
二月二日晓雪恭送世祖皇帝梓宫移景山泣纪四章·其一
作者：龚鼎孳
朝代：明
体裁：五言律诗

丹极辰辉閟，玄宫甲帐迁。旌旗犹禁苑，缟素忽山川。礼乐千官望，威神八表悬。何繇慰尧母，贻燕万斯年。
二月二日晓雪恭送世祖皇帝梓宫移景山泣纪四章·其三
作者：龚鼎孳
朝代：明
体裁：五言律诗

三灵歆翠幄，一统廓黄图。洒泣疏汤网，方春赐汉租。崇高心自下，巍焕史难诬。载笔儒臣事，应知创业孤。
二月二日晓雪恭送世祖皇帝梓宫移景山泣纪四章·其四
作者：龚鼎孳
朝代：明
体裁：五言律诗

顾命群公在，艰难仍几情。英猷原率祖，远计为休兵。括羽三推罢，飞龙万马惊。当时叨法从，亲见武功成。
二月晦日大雪连日夕不止适借读栎园新诗因和少陵后苦寒行纪之·其一
作者：龚鼎孳
朝代：明
体裁：古风

二月春光已断绝，明日残春今夜雪。何来飘零北雪诗，悲风萧骚心寸折。苦忆群鸦坐昏黑，夜半啾啾声出血，灯残酒尽掷杯裂。
二月晦日大雪连日夕不止适借读栎园新诗因和少陵后苦寒行纪之·其二
作者：龚鼎孳
朝代：明
体裁：古风

前日阁西数枯木，乱崖雪片连老屋。平地又看一尺强，冻马凌竞车折轴，上天时令岂忍酷。冰山突兀化冰澌，莺喧蝶舞君自知。
二月晦日大雪连日夕不止适借读栎园新诗因和少陵后苦寒行纪之陈叔举于白云司中乞得数椽晨夕依其老亲栎园作诗悲其志因和韵赠之·其一
作者：龚鼎孳
朝代：明
体裁：古风

五千里外忧惴惴，到日肯令温凊缺。劳臣孝子天何雠，此地乃为诸君设。参差闭置若新妇，有足逡巡不踰闑，莱衣泪痕几时灭。
于一伯玑苍略子翥秋我杓司伯紫澹心绮季诸子别于燕矶·其一
作者：龚鼎孳
朝代：明
体裁：七言律诗

空山急雨乱清歌，愁听江声捲白波。今夜月明南北望，始怜客散道途多。霜青晓壁沾离袂，头白疏星忆女萝。此去长安无落叶，灞陵残柳意如何。
于一伯玑苍略子翥秋我杓司伯紫澹心绮季诸子别于燕矶·其二
作者：龚鼎孳
朝代：明
体裁：七言律诗

分携重为话前期，人立江船被酒时。箫鼓六朝秋并歇，关河双涕老交垂。愁中月堕如怜客，别后诗成各向谁。终古名山多气象，好歌招隐代将离。
于皇四十诗和园次韵·其一
作者：龚鼎孳
朝代：明
体裁：七言律诗

暂对清樽逸兴舒，唾壶幽愤未全除。何人为世差容子，名士伤心欲废书。春后客愁如早雁，年来生事遍枯鱼。青溪烟水芜城柳，念尔频停下泽车。
于皇四十诗和园次韵·其七
作者：龚鼎孳
朝代：明
体裁：七言律诗

薄游经乱怯浮湘，疏柳台城自举觞。无病啸歌常失意，久安嗔怒似还乡。命当绝险逢鹦鹉，贫到难堪羡鹔鹴。好共莫愁翻子夜，神仙岁月画眉长。
于皇四十诗和园次韵·其三
作者：龚鼎孳
朝代：明
体裁：七言律诗

惜别魂销燕子矶，江天雪霁浪花微。相怜岂为浮云远，不妒翻疑绝代非。避地十年轻凤德，出门斜日过乌衣。穷交散尽馀春草，灯火萧疏独掩扉。
于皇四十诗和园次韵·其二
作者：龚鼎孳
朝代：明
体裁：七言律诗

栗里愁看甲子新，天涯风物隔芳辰。齐梁地老三湘月，麟凤才欺一舨身。渐喜白头经世故，错将青眼料他人。蹉跎万事成飘絮，不弃狂中独有贫。
于皇四十诗和园次韵·其五
作者：龚鼎孳
朝代：明
体裁：七言律诗

支枕难消十日霖，天教妻子饱高吟。依人终信谋生拙，知己无如欲杀深。岂望过时收泣玉，转怜他日笑焚琴。中郎性僻耽幽赏，罪在柯亭一笛音。
于皇四十诗和园次韵·其八
作者：龚鼎孳
朝代：明
体裁：七言律诗

尘外孤悬海鹤踪，垂纶说剑并从容。陆沉已任王彝甫，臧否还师阮嗣宗。结伴好春怜社燕，低头终日拜云龙。他时采药如相忆，为报诗成落雁峰。
于皇四十诗和园次韵·其六
作者：龚鼎孳
朝代：明
体裁：七言律诗

吾世同君结岁寒，琅玕难报玉为盘。著书大事偏宜老，栖隐完人幸未官。曹植绣文争让虎，嵇康铩羽定名鸾。高堂色笑因才子，梧竹萧萧此路宽。
于皇四十诗和园次韵·其四
作者：龚鼎孳
朝代：明
体裁：七言律诗

钟山松柏旧陪京，徒步儒生古道行。自许龙门应忤物，却防狗监太知名。庭过幽鸟春无赖，风捲长江月有声。罢酒莫谈当日事，悲歌今已失荆卿。
于皇辟疆友沂穆倩诸子再集寓斋出诸诗画共观·其一
作者：龚鼎孳
朝代：明
体裁：五言律诗

座仍前夜密，为客缓征轮。乘兴狂相就，谋欢老是贫。都将儿女意，一劝乱离人。烂熳墙东侣，能辞醉尉嗔。
于皇辟疆友沂穆倩诸子再集寓斋出诸诗画共观·其三
作者：龚鼎孳
朝代：明
体裁：五言律诗

笳吹成飘梗，衣裳集晚荷。文星千里动，寒月五更多。击筑同高会，长镵此放歌。狂呼心自苦，忍为奏回波。
于皇辟疆友沂穆倩诸子再集寓斋出诸诗画共观·其二
作者：龚鼎孳
朝代：明
体裁：五言律诗

开阁延幽赏，霜高秉烛天。图书传秘苑，烟水到吴船。怀古身何适，藏山晚自怜。醉来双眼白，无分望甘泉。
于皇辟疆友沂穆倩诸子再集寓斋出诸诗画共观·其四
作者：龚鼎孳
朝代：明
体裁：五言律诗

淮海秋鸿尽，天风夜上潮。吾徒犹健在，物色未萧条。方法山花饭，行藏谷口樵。柴桑留怪事，诗系义熙朝。
于皇辟疆穆倩友沂诸子过集寓斋·其一
作者：龚鼎孳
朝代：明
体裁：五言律诗

人归萧寺后，有客正投筇。鼓角留良夜，蓬蒿闭早冬。路难欣得友，食尽勇为农。倚醉思前事，风高长乐钟。
于皇辟疆穆倩友沂诸子过集寓斋·其三
作者：龚鼎孳
朝代：明
体裁：五言律诗

渔父难庄语，人间怪独醒。羽争飞赤白，迹敢蹈玄冥。深酌来今雨，青山老岁星。十年朱雀路，花月并亭亭。
于皇辟疆穆倩友沂诸子过集寓斋·其二
作者：龚鼎孳
朝代：明
体裁：五言律诗

乾坤容短鬓，风物饱穷交。斗转看横槊，天崩惕覆巢。霜长青旅壁，月似白江郊。未觉玄亭寂，人来答解嘲。
云中古檗二老仲调小集花下叠韵·其一
作者：龚鼎孳
朝代：明
体裁：七言绝句

四海双蓬鬓已银，艰难身许故交真。一枰棋局浮云过，依旧南枝逗眼新。
云中古檗二老仲调小集花下叠韵·其三
作者：龚鼎孳
朝代：明
体裁：七言绝句

铜盘烛泪烂堆银，情话偏从薄醉真。今夜西山好雪色，天街星月一城新。
云中古檗二老仲调小集花下叠韵·其二
作者：龚鼎孳
朝代：明
体裁：七言绝句

煮药铛边置酒尊，残冬消受负暄恩。上林何限争枝鸟，檐鹊休辞冻羽髡。
云中古檗二老仲调小集花下叠韵·其四
作者：龚鼎孳
朝代：明
体裁：七言绝句

百年生事送壶尊，老畏风波拙畏恩。閒读两都名士传，马迁蚕室蔡邕髡。
云郎口号四绝句其年索赋·其三
作者：龚鼎孳
朝代：明
体裁：七言绝句

陈郎文采惊天下，作客虽贫材足依。茶灶药囊秋雨夜，他乡伴好不须归。
云郎口号四绝句其年索赋·其二
作者：龚鼎孳
朝代：明
体裁：七言绝句

不从水缋园中住，席帽轻衫到国门。自是主人能爱客，三千里外一寒温。
云郎口号四绝句其年索赋·其四
作者：龚鼎孳
朝代：明
体裁：七言绝句

云郎态似如云女，缥缈朝云与暮云。听说绕梁歌绝妙，花前还许老夫闻。
五叠前韵赠云子
作者：龚鼎孳
朝代：明
体裁：七言律诗

独宣金石美常均，鲁璧渊渊历几秦。篇接混茫凌大历，世经草昧想高辛。停云字好鲸为织，奏技心工虱似轮。乘兴莫辞同胜赏，望中烟草似临春。
五日饮秀公兄楼头
作者：龚鼎孳
朝代：明
体裁：七言律诗

游倦难消贳酒裘，醉眠人自理春愁。青莎路滑看调马，白石歌成好饭牛。烟月竟迷江总宅，乡园犹怯仲宣楼。乌衣麈尾还相望，争剪珊瑚挂玉钩。
五月初八日雨雹
作者：龚鼎孳
朝代：明
体裁：七言律诗

轰雷掣电搅昼眠，起看庭树飞黄烟。翻檐骤雨愁瓦裂，堕地碎雹惊珠圆。汎蒲悬艾正夏令，鸣条破块仍尧年。斋宫露祷无虚日，手调化瑟劳群贤。
五福丽中天·贺梁玉立司农生子次汪蛟门韵
作者：龚鼎孳
朝代：明

三公府邸莺花绕，不数画眉京兆。东阁郎君，槐庭儿子，入手英啼初抱，都人欢笑。恰锁院词头，紫纶新草。宰相金仓，先判福德临门早。官事生来能了，陆倕王仲宝，年皆小。上苑春风，华堂文宴。朱履鬓朋齐到。黑头鼎鼐。鲁后周前，拜稽偏好。贞敏勋猷，贻谋天下少。
五福丽中天·贺梁玉立司农生子，次汪蛟门韵
作者：龚鼎孳
朝代：明
体裁：词

三公府第莺花绕。不数画眉京兆，东阁郎君，槐庭儿子，入手英啼初抱。都人欢笑。恰锁院词头，紫纶新草。宰相金仓，先判福德临门早。官事生来能了。陆倕王仲，宝年皆小。上苑春风，华堂文宴，朱履宾朋齐到。黑头鼎鼐，鲁后周前，拜稽偏好。贞敏勋猷，贻谋天下少。
人日友沂仲调园次过集寓斋
作者：龚鼎孳
朝代：明
体裁：七言律诗

消愁进酒复当歌，步屧时看破雀罗。人日江湖残雪后，王春风雨聚星多。北山寒尽回香草，南浦云繁长碧波。万里吴鸿兼楚雁，为怜花胜对蓬科。
人日友沂园次携具过尊拙斋招同仲调髯孙燕友限韵·其一
作者：龚鼎孳
朝代：明
体裁：七言律诗

风波定后值芳辰，喜过林中折角巾。斗草社开垂老日，看花天与熟眠身。玉盘行菜青丝滑，雪屋笼香绛烛亲。綵胜银幡欢似海，雉罗留得探春人。
人日友沂园次携具过尊拙斋招同仲调髯孙燕友限韵·其三
作者：龚鼎孳
朝代：明
体裁：七言律诗

江城箫管醉眠迟，开径频来二仲时。一自岁星依北极，几年香雪负南枝。鹧鸪湘水啼烟草，花月雷塘过战旗。托兴五陵联袂晚，天涯多少蜀州诗。
人日友沂园次携具过尊拙斋招同仲调髯孙燕友限韵·其二
作者：龚鼎孳
朝代：明
体裁：七言律诗

鳷鹊晴开雪后堤，瑞云想像绕璇题。天回鱼鸟江湖阔，道合龙蛇仕隐齐。有客踏歌明月夜，何缘倚醉帝城西。朱门别是春风路，不碍花间碧玉蹄。
人日友沂园次携具过尊拙斋招同仲调髯孙燕友限韵·其四
作者：龚鼎孳
朝代：明
体裁：七言律诗

万乘龙旂拂曙光，回中校猎慎垂堂。仙蓂七叶祥风转，御柳千丝太液黄。海峤阵云应奏捷，江东才子竞传觞。入春懒慢多增态，书报君房未敢狂。
人日友沂招同诸子集邸斋用唐人韵
作者：龚鼎孳
朝代：明
体裁：七言律诗

煖浮生菜玉盘开，元日从今霁始回。四海草堂俱作客，五陵花胜竞衔杯。雪消沙碛迎归雁，风丽江乡落早梅。春到玄亭还寂寞，甘泉独数子云才。
人日同古古诸君作
作者：龚鼎孳
朝代：明

十年浊酒望清尘，安得同君聚好春。嵇阮自成名下士，荆高岂是酒中人。吹箫仗剑非无事，辟谷封留总此身。珍重鹿门遗老在，须将出世答君亲。
人日同古古诸君作·其一
作者：龚鼎孳
朝代：明
体裁：七言律诗

玉箫袅袅遏梁尘，锦烛铜盘午夜春。子野情深邀笛步，琅琊心死踏歌人。烟花未老三生梦，丝竹能留百鍊身。同是郁金堂上客，名香罗袖一相亲。
人日同古古诸君作·其三
作者：龚鼎孳
朝代：明
体裁：七言律诗

今夕何夕夜未央，相逢吉日辰更良。登山临水送将去，痛饮狂歌不可忘。岂有苍生恋殷浩，且教青眼看王郎。菰芦中人倘问讯，买田种秫思柴桑。
人日同古古诸君作·其二
作者：龚鼎孳
朝代：明
体裁：七言律诗

空堂烛泪醉沾衣，花发先愁花欲飞。又惜孤蓬千里别，谁能五岳一身归。读书射猎馀生稳，吹竹弹丝万事非。长会不常还努力，昆明劫后旧游稀。
人日同古古诸君作·其四
作者：龚鼎孳
朝代：明
体裁：七言律诗

十年浊酒望清尘，安得同君聚好春。嵇阮自成名下士，荆高岂是酒中人。吹箫伏剑非无事，辟谷封留总此身。珍重鹿门遗老在，须将出世答君亲。
人日同张登子邓孝威游海幢寺访澹归上人
作者：龚鼎孳
朝代：明

雨后经行祇树林，石栏横屐碧苔岑。佛云不改清流色，人日偏宜海国阴。过岁白花飞蝶早，当时赤棒伏龙深。旅辰暇肯虚莲社，一饭青精万里心。
人日同张登子邓孝威游海幢寺访澹归上人·其一
作者：龚鼎孳
朝代：明
体裁：七言律诗

雨后经行祗树林，石栏横屐碧苔侵。佛云不改清流色，人日偏宜海国阴。过岁白花飞蝶早，当时赤棒伏龙深。旅辰暇肯虚莲社，一饭青精万里心。
人日同张登子邓孝威游海幢寺访澹归上人·其二
作者：龚鼎孳
朝代：明
体裁：七言律诗

尽收残泪卧空山，铁甲风霜只影还。天外赭衣飞战血，井中青史问柴关。团瓢世隔文难隐，出处心伤鬓已斑。他日诛茆参半偈，可容同卧竹坪间。
人日和少陵同秋岳赋
作者：龚鼎孳
朝代：明
体裁：七言律诗

千门花月春初转，双鬓江湖短自看。人意渐随芳墅暖，日光犹滞早梅寒。铙笳横海声交沸，兄弟开樽泪一弹。咏就草堂须共论，年年长路寄诗难。
人日和杜少陵韵柬秋岳
作者：龚鼎孳
朝代：明
体裁：五言律诗

风俗传今日，轻阴客路时。人閒花胜闹，岁闰柳条迟。节物天涯异，笙歌战后悲。为欢非计左，实畏鬓如丝。
人日有怀秋岳
作者：龚鼎孳
朝代：明
体裁：五言律诗

客愁征路熟，人日忆人时。雪草江淮碧，林花驿骑迟。关山深节候，兵甲间欢悲。应爱春溪好，当晴理钓丝。
人日有怀秋岳重用杜韵
作者：龚鼎孳
朝代：明
体裁：七言律诗

对酒吴城如昨日，草堂诗就笑相看。天涯云物愁中换，江上音书雁后寒。梅发碧山思共艇，路穷玉轸惜孤弹。金花柏叶纷惆怅，未别那知聚首难。
人日重用杜韵怀秋岳
作者：龚鼎孳
朝代：明
体裁：七言律诗

西山积雪高千丈，似有吴门匹练看。关塞雁迎人日至，沧江龙卧客星寒。簪逢词赋欣长盍，冠厌风尘懒更弹。鳷鹊柳同春恨发，尊前颜色向君难。
人日集石疏斋中
作者：龚鼎孳
朝代：明
体裁：七言律诗

对扫蓬蒿暂卜邻，萧条数子咏芳辰。杜陵最爱题诗曰，许允能怜我辈人。烛钵响成双折屐，江山春到一沾巾。隐囊纨扇还乘兴，前渡花开好问津。
人日雪霁吴冠五传予诗至栎园从驴背上欢喜欲坠随得和诗是日复雪
作者：龚鼎孳
朝代：明
体裁：七言律诗

传来人日雪晴句，又见雪花无数新。骑驴失笑有底急，对簿苦吟无此人。天亦随时阴霁改，事当失意悲欢真。钟山早春殊苍翠，乌衣十年迟角巾。
今年诗多为栎老作元日试笔即和来咏因白题曰胜于开卷有怀介溪阁老也
作者：龚鼎孳
朝代：明
体裁：七言绝句

蓬门风日较清真，避客翻经过此辰。压卷诗成名姓好，任人猜作唱麻人。
从淮阴幕府得舍弟孝绪到杭州消息喜寄三首用少陵韵·其一
作者：龚鼎孳
朝代：明
体裁：七言律诗

踪迹何由滞远州，三年一字慰离忧。孤身喜脱蛟龙吻，江左新传梼杌头。乌咽繐帷风树杳，马嘶金翟暮云流。招魂为报还乡好，佩剑人归渐买牛。
从淮阴幕府得舍弟孝绪到杭州消息喜寄三首用少陵韵·其三
作者：龚鼎孳
朝代：明
体裁：七言律诗

石头城下清砧响，应是西泠客忆家。游子衣裳多白露，故园门径正黄花。琴台谁买千秋酒，布帽宜锄五色瓜。丙舍早寒松月静，蓼莪对诵一长嗟。
从淮阴幕府得舍弟孝绪到杭州消息喜寄三首用少陵韵·其二
作者：龚鼎孳
朝代：明
体裁：七言律诗

南望吴天烽火深，北来鸿雁晚霜侵。六桥烟柳愁中路，双桨秋蛩乱后心。入洛土龙犹健在，无家庾信只哀吟。连床何夕沧桑话，细剪寒灯泪不禁。
以靖上人蜀产也将结庐吴越山中并送之
作者：龚鼎孳
朝代：明
体裁：七言律诗

梦到青霞有岁年，浮生长拟纵逃禅。闻回茅屋烟中驾，似听松风枕上泉。万里兵戈遮蜀道，一行书信下吴船。他时卜筑堪招隐，为启岩扉短杖前。
仲举自金陵来访湖上病后过集寓斋即席赋赠四首·其一
作者：龚鼎孳
朝代：明
体裁：七言律诗

中散交游千里驾，鸱彝踪迹五湖船。楼头对酒仍逢病，白下闻歌已隔年。无数梅花飞玉雪，相怜画角老江天。疏狂家法驯龙未，野性如今懒较偏。
仲举自金陵来访湖上病后过集寓斋即席赋赠四首·其三
作者：龚鼎孳
朝代：明
体裁：七言律诗

白眼相看失壮夫，高阳得尔亦吾徒。孤蓬海国惊星采，五柳河山恸酒垆。江左有人曾燕雀，天涯终日盛鍪弧。不知何地平津阁，把臂衡门一腐儒。
仲举自金陵来访湖上病后过集寓斋即席赋赠四首·其二
作者：龚鼎孳
朝代：明
体裁：七言律诗

轩车喜不到忪筠，屐响柴门此客亲。江上青山双鬓色，樽前明月六朝人。重来杨柳愁无赖，别后诗篇渐有神。为报墙东谋小隐，翩翩琴酒共天真。
仲举自金陵来访湖上病后过集寓斋即席赋赠四首·其四
作者：龚鼎孳
朝代：明
体裁：七言律诗

扁舟东泛水连天，一夕湖山聚此筵。钓艇沧波何策稳，酒人清啸万峰悬。传闻吾党邹枚并，莫漫称诗绛灌前。相劝江帆还小住，石头城下草凄然。
仲冬三日山左道中有感是日为善持君生辰·其一
作者：龚鼎孳
朝代：明
体裁：七言绝句

朔风蓬转正天涯，云断乡山万岭斜。万事吞声成死别，君归黄土我黄沙。
仲冬三日山左道中有感是日为善持君生辰·其三
作者：龚鼎孳
朝代：明
体裁：七言绝句

慧叶生天定不疑，蒲团灯火夜阑时。伤心抛下青螺管，懒向人间更画眉。
仲冬三日山左道中有感是日为善持君生辰·其二
作者：龚鼎孳
朝代：明
体裁：七言绝句

生辰岁岁炷名香，幢盖莲华绣妙光。今日客途钟磬杳，梅花沁水酹空王。
仲冬三日山左道中有感是日为善持君生辰·其四
作者：龚鼎孳
朝代：明
体裁：七言绝句

月病云愁剩此身，青天碧海事沾巾。琐窗岂少閒花鸟，四海论心有几人。
仲冬十七日长至为予始降舟泊陆家墩·其一
作者：龚鼎孳
朝代：明
体裁：五言律诗

月满浓霜候，风微野戍波。酒杯儿女共，歌管烛花多。劝隐先荆布，裁书报薜萝。遥知回棹客，此夜忆黄河。
仲冬十七日长至为予始降舟泊陆家墩·其三
作者：龚鼎孳
朝代：明
体裁：五言律诗

玉琯阳回日，因风望紫宸。江湖悬梦远，雨雪促装贫。前席惭仁主，还山仗大臣。吾生衰白早，无计缓垂纶。
仲冬十七日长至为予始降舟泊陆家墩·其二
作者：龚鼎孳
朝代：明
体裁：五言律诗

他夕钱塘路，寒星对转蓬。此行偏朔雪，吾道只征鸿。老让勋名薄，閒知岁月工。年年茅屋下，灯火一樽红。
仲冬十七日长至为予始降舟泊陆家墩·其四
作者：龚鼎孳
朝代：明
体裁：五言律诗

旧有探梅约，舟悬一水香。最怜沙碛雁，先试寺门霜。白首同幽磬，青山各草堂。终携襆被去，步屧万峰长。
仲生学士邀同洞门园次友沂廷表歌起诸子游摩词庵饮松林寺有吴客数人歌花下·其一
作者：龚鼎孳
朝代：明
体裁：七言律诗

芳郊晴日快招携，桥外沙明碧玉蹄。花气煖薰残酒后，草痕青过古城西。鸣鸠入寺春无赖，野袷逢山老更迷。回首珠林烽火路，十年京雒愧鸡栖。
仲生学士邀同洞门园次友沂廷表歌起诸子游摩词庵饮松林寺有吴客数人歌花下·其三
作者：龚鼎孳
朝代：明
体裁：七言律诗

溪引浓春一径通，朱弦入坐调偏工。杏花节过山收雨，薜荔楼开客避风。何地繁香宜步障，几时薄醉更青骢。南皮北海纷车盖，莲社天容此会同。
仲生学士邀同洞门园次友沂廷表歌起诸子游摩词庵饮松林寺有吴客数人歌花下·其二
作者：龚鼎孳
朝代：明
体裁：七言律诗

风尘隔处即川岩，但许当歌口不缄。坐爱游丝牵白日，狂容翻酒污轻衫。鸣驺地放双柑语，早雁人停万里帆。终信短筇归计稳，故林松桂未全芟。
仲生招同书云鹤门及吴客数子游西山饮来青亭·其一
作者：龚鼎孳
朝代：明
体裁：五言律诗

始悔频年误，巾车懒便休。山应蠲客病，老更急春游。茆屋晚归犊，溪桥晴戏鸥。得閒兼对酒，此坐不能愁。
仲生招同书云鹤门及吴客数子游西山饮来青亭·其三
作者：龚鼎孳
朝代：明
体裁：五言律诗

杂坐春星下，风高竟不寒。欢知谋物外，话已判更阑。月黑亲红烛，天空响碧湍。颇防朝市觉，分眼到林峦。
仲生招同书云鹤门及吴客数子游西山饮来青亭·其二
作者：龚鼎孳
朝代：明
体裁：五言律诗

古涧犹残雪，枯崖几乱松。河山留旷远，苍翠任疏浓。寺入斜阳好，峰连野雾重。凭高何限感，恰到梵天钟。
仲生招同书云鹤门及吴客数子游西山饮来青亭·其四
作者：龚鼎孳
朝代：明
体裁：五言律诗

水调闻丝管，山公倒接䍦。十年空旅鬓，万事只花时。未了青仍在，能来醉莫辞。红香寒食路，那可负金羁。
仲生招饮松林寺因忆友沂昔年之游感叹弥襟泫然罢酒
作者：龚鼎孳
朝代：明
体裁：七言律诗

沙煖城西联骑路，草痕花气故凄迷。同游白袷成飘梗，老我青山哭杖藜。隋苑春残杨柳暗，湘江人远鹧鸪啼。苍藤野蔓纷愁思，一笛斜阳恨解携。
仲调至自甓湖以除夕所订明日看云还杖藜之句索赋用杜韵首时同集者伯紫友沂园次定九
作者：龚鼎孳
朝代：明
体裁：七言律诗

幽禽难定一枝栖，江国春阴即渐啼。此夜岁华争晓暮，他乡踪迹聚酸凄。湖天怅望犹生色，城阙苍茫有战鞞。何地瑞星传太史，东风晴到野人藜。
任子恕自易州贻书见存兼惠名酒
作者：龚鼎孳
朝代：明
体裁：七言律诗

易水萧萧风叶残，频回尺素问加餐。樽开银烛怜多病，马过金台忆薄寒。一夜歌呼生雨雪，七雄成败哭衣冠。田光老去燕丹尽，仗剑天涯似汝难。
任子恕还黄州
作者：龚鼎孳
朝代：明
体裁：七言律诗

蓬门秋草正凄凄，好友何堪复解携。重见天涯俱皓发，可怜沙路已荒蹊。情多旧雨张罗后，话到浮云剪烛低。怪汝薄游仍薄宦，塞鸿心逐楚峰西。
伯父雍篪公惠诗垂忆依韵奉报
作者：龚鼎孳
朝代：明

劫火昆明万事隤，壮心初向镜边灰。休文座上人非少，庾信江南赋独哀。满眼干戈疑去住，百年家国重徘徊。遥知檐日题书恨，泪裛新诗惨不开。
伯父雍篪公惠诗垂忆依韵奉报
作者：龚鼎孳
朝代：明
体裁：七言律诗

劫过昆明万事隤，壮心初向镜边灰。休文座上人非少，庾信江南赋独哀。满眼干戈疑去住，百年家国重徘徊。遥知檐日题书恨，泪裛新诗惨不开。
伯紫于皇子翥穆倩诸子有见留之作即席赋答
作者：龚鼎孳
朝代：明
体裁：五言律诗

不了青霞事，行行已拂衣。回看经岁别，长似一帆归。骊唱穷途习，莺花去日稀。登临有佳兴，吾恋谢玄晖。
伯紫于皇相送燕子矶流连三日不忍别赋诗纪事即席和答十二首·其一
作者：龚鼎孳
朝代：明
体裁：七言绝句

酒幔河桥雪乍晴，行人懒似送人行。春潮不及离愁远，燕子矶头江水平。
伯紫于皇相送燕子矶流连三日不忍别赋诗纪事即席和答十二首·其七
作者：龚鼎孳
朝代：明
体裁：七言绝句

梅花驿路冷成行，春色能忘旅鬓苍。好友参差兄弟散，始知今日是他乡。
伯紫于皇相送燕子矶流连三日不忍别赋诗纪事即席和答十二首·其三
作者：龚鼎孳
朝代：明
体裁：七言绝句

渺渺风波不可行，萧萧樽酒当班荆。断魂去住争今夕，何限寒江欲暮情。
伯紫于皇相送燕子矶流连三日不忍别赋诗纪事即席和答十二首·其九
作者：龚鼎孳
朝代：明
体裁：七言绝句

轻帆兴尽是东游，千里春阴起石头。烟月预愁人寂寂，莫将灯火忆扬州。
伯紫于皇相送燕子矶流连三日不忍别赋诗纪事即席和答十二首·其二
作者：龚鼎孳
朝代：明
体裁：七言绝句

生涯自分老渔矶，一出空林伴侣稀。别后凭高须极望，冥鸿终向北山飞。
伯紫于皇相送燕子矶流连三日不忍别赋诗纪事即席和答十二首·其五
作者：龚鼎孳
朝代：明
体裁：七言绝句

一曲骊歌自损神，牵衣不厌石尤频。却愁月暗孤蓬夜，才隔青山是远人。
伯紫于皇相送燕子矶流连三日不忍别赋诗纪事即席和答十二首·其八
作者：龚鼎孳
朝代：明
体裁：七言绝句

青春结伴似还山，沙鸟晴波竟日閒。一局松风鼾睡后，怅离重觉在人间。
伯紫于皇相送燕子矶流连三日不忍别赋诗纪事即席和答十二首·其六
作者：龚鼎孳
朝代：明
体裁：七言绝句

石上高歌春酒寒，别离风雨暂为欢。他时尺素加餐饭，得似江头惆怅难。
伯紫于皇相送燕子矶流连三日不忍别赋诗纪事即席和答十二首·其十
作者：龚鼎孳
朝代：明
体裁：七言绝句

建康终古号龙盘，万仞钟山带雪看。正爱好风薇蕨长，不知何事去长干。
伯紫于皇相送燕子矶流连三日不忍别赋诗纪事即席和答十二首·其十一
作者：龚鼎孳
朝代：明
体裁：七言绝句

台城春草夕阳多，桃叶含情水碧波。从此城南更城北，无人能奈月明何。
伯紫于皇相送燕子矶流连三日不忍别赋诗纪事即席和答十二首·其十二
作者：龚鼎孳
朝代：明
体裁：七言绝句

海月楼前霜满池，中林堂外柳如丝。烦君寄语烟霞客，肠断河梁赠答诗。
伯紫于皇相送燕子矶流连三日不忍别赋诗纪事即席和答十二首·其四
作者：龚鼎孳
朝代：明
体裁：七言绝句

开径真怜二仲稀，蓬蒿春远梦相依。乌衣南畔青青柳，应讶征人不共归。
伯紫将南行过小斋示菊潭先生诗卷漫和原韵
作者：龚鼎孳
朝代：明
体裁：古风

地僻回高车，容膝偶安堵。我友日夕来，歌吟迭宾主。城下春水生，岸柳郁庭户。风花几日开，飘落已如雨。浮云何莽苍，醒眼破群瞽。白首岁寒心，独立亦孔武。安得偕南村，企足傲千古。寄谢草堂灵，斯言出肺腑。
伯紫招集孝侯台秋眺·其一
作者：龚鼎孳
朝代：明
体裁：七言律诗

丛篁高柳城南路，落日呼樽更上台。双杵江山秋尽出，一城苍翠雁斜开。谁从蛟虎弹长剑，实爱洲烟犯客杯。光动女墙今夜月，清笳休照海潮来。
伯紫招集孝侯台秋眺·其二
作者：龚鼎孳
朝代：明
体裁：七言律诗

月明翻厌烛花红，夜色微茫塔影东。百战楼台金井露，空山草木玉衣风。烟深环堵琴樽外，人立秋星戍鼓中。醉后不知林叶乱，新霜催堕景阳宫。
伯紫穆倩见过时寓后荒园新启命僮子缚帚扫除月下邀同秀升宴集适孝威园次继至即席限韵·其一
作者：龚鼎孳
朝代：明
体裁：五言律诗

每当幽吹发，秋草忆空园。不意孤亭月，初来高士言。林荒回雁夕，人淡早梅轩。薜荔喧灯火，栖乌整欲翻。
伯紫穆倩见过时寓后荒园新启命僮子缚帚扫除月下邀同秀升宴集适孝威园次继至即席限韵·其三
作者：龚鼎孳
朝代：明
体裁：五言律诗

墙东能避世，欲废楚臣骚。短鬓愁征角，人情厌布袍。岁寒诸子在，处士一星高。樽酒深林出，应呼击筑豪。
伯紫穆倩见过时寓后荒园新启命僮子缚帚扫除月下邀同秀升宴集适孝威园次继至即席限韵·其二
作者：龚鼎孳
朝代：明
体裁：五言律诗

秉锄诚悔晚，生事客中微。意外聊三径，天涯又一扉。菊松徵士集，橡栗杜陵稀。今夜繁霜下，何辞薄醉归。
伯紫穆倩见过时寓后荒园新启命僮子缚帚扫除月下邀同秀升宴集适孝威园次继至即席限韵·其四
作者：龚鼎孳
朝代：明
体裁：五言律诗

过江人欲尽，此地得旗亭。花冷银虬夜，歌横金马星。战场南国远，芳草北山青。嵇阮神交异，寒闺倒玉瓶。
伯紫邀同柏乡阁老集花下
作者：龚鼎孳
朝代：明
体裁：七言绝句

花落空庭乳燕飞，清斋不遣酒杯稀。太平盛事谁能继，宰相停车醉布衣。
何榕庵郡伯之赣州·其一
作者：龚鼎孳
朝代：明
体裁：七言律诗

轻尘酒幔过朱斿，千骑风流居上头。拄笏几年圜草绿，鸣榔当日藕花秋。山川名重周公瑾，歌舞人迎郭细侯。闻道江城经斗伐，春田牛犊缓徵求。
何榕庵郡伯之赣州·其二
作者：龚鼎孳
朝代：明
体裁：七言律诗

风急车门捲暮沙，每怜朋好慰天涯。诗篇并辍承明草，吏谱今传宰相家。仙掖露因神雀湛，法曹花傍岭鸿斜。南州夜榻迎风雨，为报狂生鬓已华。
何次德返白门·其一
作者：龚鼎孳
朝代：明
体裁：七言律诗

隔巷阴交夏木长，到时春草发池塘。难堪别袂沾今雨，竟羡归心得故乡。名士旧京馀俊及，何家逸藻盛齐梁。赐书十乘分黎火，早见宫云起雁行。
何次德返白门·其二
作者：龚鼎孳
朝代：明
体裁：七言律诗

秉烛藤阴夜色寒，乾坤尊酒易波澜。交同龙性轻千里，价重蛾眉薄一官。爱日綵衣留北道，过江军鼓接长干。钓船秋好能相待，入雒方知行路难。
何芝函侍御八月十八诞子
作者：龚鼎孳
朝代：明
体裁：七言律诗

金粟含香下玉清，充闾佳气剧峥嵘。九秋月应珠胎满，万里潮随绣褓生。濯锦大江鳞甲动，栖乌列柏凤凰鸣。于门屈指高车入，一慰并州父老情。
余慎旃之任永年此吾持节故地因成一诗送之
作者：龚鼎孳
朝代：明
体裁：七言律诗

一军广武夜行边，旧梦惊回十五年。垂柳河山铜翟外，种花风日玉琴前。城开菱藕供冰馔，地入农桑减税钱。仙舄飞腾君自卜，故人归计正迍邅。
余澹心往客海陵先余至一日行今来自白门余复以是日买舟如淮喜晚相见而恨别之遽也二诗垂赠情见乎辞舟中赋答如数兼识惆怅·其一
作者：龚鼎孳
朝代：明
体裁：七言律诗

参差蓬迹小西湖，隔岁烟帆兴又孤。花外遣愁偏浩荡，醉中鸣剑独伊吾。青溪雪送鸿千嶂，白眼官输酒一厨。风响玉钩新咏就，王家今日碎珊瑚。
余澹心往客海陵先余至一日行今来自白门余复以是日买舟如淮喜晚相见而恨别之遽也二诗垂赠情见乎辞舟中赋答如数兼识惆怅·其二
作者：龚鼎孳
朝代：明
体裁：七言律诗

渡江人物六朝诗，天下名流望羽旗。绛灌少文谁买骨，尹邢却扇一低眉。三山花月留才子，四海书裘避健儿。垂柳许谋王翰宅，闭门真共虎头痴。
余澹心往客海陵先余至一日行今来自白门余复以是日买舟如淮喜晚相见而恨别之遽也二诗垂赠情见乎辞舟中赋答如数兼识惆怅舟过秦邮喜晤王铁山司空兼寿其五十初度·其一
作者：龚鼎孳
朝代：明
体裁：七言律诗

淮海轻装亦偶然，甓湖寒月渐娟娟。关山雪尽难回雁，京国蓬飞此系船。柏叶瓮香秋秣后，梅花人到驿书前。茆堂菊径閒无赖，酒熟还容野客眠。
佛山过访邝无傲和秋岳韵·其一
作者：龚鼎孳
朝代：明
体裁：七言律诗

停帆宝地快初逢，珠海莺花到几重。门对晴沙开薜荔，人疑苍雪削芙蓉。林泉春细增游福，湖水鸿归饱战烽。三径求羊还卜夜，狂夫态许醉乡容。
佛山过访邝无傲和秋岳韵·其二
作者：龚鼎孳
朝代：明
体裁：七言律诗

邺下论诗岭峤春，芳洲容与得閒身。披帷琴帙阴偏惜，求友河山远更真。二晋韵留瓶拂语，一林天合啸歌人。壮怀徙倚横江楫，暂卧东皋折角巾。
侯公言总戎出镇京口
作者：龚鼎孳
朝代：明
体裁：七言律诗

端溪春酒送归舟，京国过逢感旧游。铜柱已铭戡定绩，楼船重领海天秋。关严铁瓮三吴壮，水控金焦万派收。铃阁莫嫌裘带静，古来羊杜总封侯。
偃卧湖上稀入城府孟淑明方伯忽枉车见顾兼饷酒资因成一律志感
作者：龚鼎孳
朝代：明
体裁：七言律诗

浮踪疏放浣溪偏，忽讶郊坰小队先。虞绩共推方岳最，汉廷早觉孟舒贤。文章四海惭车盖，花月双高损俸钱。乱定渔樵依节制，纵非吾土亦安眠。
偕善持君至山半西来精舍同赋
作者：龚鼎孳
朝代：明
体裁：七言律诗

檀栾风日正萧然，扪石来参玉版禅。地许散花人一到，钟依落叶响纷传。五丁斧辟珠林敞，万字莲青舌本圆。战伐孙刘江水逝，眉峰青到乱山前。
偶以罗酒一罂饷友荪适谷梁过饮同竹涛各得二绝句依韵遥和·其一
作者：龚鼎孳
朝代：明
体裁：七言绝句

不知何气识金银，但爱谋欢小饮真。一瓮罗家错认水，博来玉案十行新。